Septembar druga šansa za buduće brucoše na Akademiji umetnosti i Građevinskom fakultetu u Subotici - Infostud | Prijemni Upis\nSeptembar druga šansa za buduće brucoše na Akademiji umetnosti i Građevinskom fakultetu u Subotici\n(Preuzeto sa sajta Dnevnik - 26.07.2017. )\nFakultetima Univerziteta u Novom Sadu koji su podvukli crtu posle junskog upisnog roka i prebrojali mesta ostala za septembarski, pridružili su se i Akademija umetnosti i Građevinski fakultet u Subotici.\nNa Akademiji umetnosti u Novom Sadu ove godine konkurs je raspisan za popunu ukupno 203 brucoška mesta na Likovnom, Muzičkom i Dramskom departmanu. Od tog broja 149 mesta je na budžetu, a 54 su samofinanisrajuća. U junskom upisnom roku popunjeno je 136 budžetskih i 28 samofinansirajućih mesta, pa je za septembarski ostalo još 15 budžetskih i 24 samofinansirajuća mesta.\nNi na budžetu, ni na samofinansiranju za septembar nije ostalo slobodnih mesta jedino na odsecima kompozicije i dramaturgije. Sva budžetska mesta popunjena su i na etnomuzikologiji i glumi na mađarskom jeziku, gde je ostalo još po jedno samofinansirajuće mesto, na likovnim umetnostima, gde ima još dva samofinansirajuća mesta i na primenjenoj umetnosti, gde je ostalo još tri samofinansirajuća mesta.Na glumi na srpskom jeziku popunjena su sva samofinansirajuća mesta, ali ima još pet slobodnih mesta na budžetu, dok na ostalim grupama ima slobodno po koje i budžetsko i samofinansirajuće mesto. Tako na izvođačkim umetnostima ima još tri budžetska i devet samofinansirajućih mesta, na muzikologiji je ostalo po jedno mesto i na budžetu i na samofinansiranju, na muzičkoj pedagogiji ima dva budžetska i četiri samofinansirajuća mesta, dok na audiovizuelnim medijima ima za septembarski rok još četiri budžetska i tri samofinansirajuća mesta.\nNa Građevinskom fakultetu u Subotici, od 110 Konkursom previđenih budžetskih mesta, posle junskog upisnog roka ostalo je slobodno još 83, dok je od 24 samofinansirajuća mesta, popunjeno samo jedno, te je za septembarski rok slobodno još 23.\nDrugu šansu za sticanje indeksa svršeni srednjoškolci koji žele da nastave školovanje, a u prvom pokušaju nisu uspeli da se upišu, imaće u septembru. Na svim fakultetima UNS-a, na kojima ostane slobodnih mesta, prijave za polaganje prijemnih ispita u drugom upisnom krugu primaće se 4. i 5. septembra. Prijemni ispiti počeće 7. septembra, istog dana na nekim fakultetima će biti objavljene i preliminarne rang liste, a od 8. septembra i konačne, dok će upis početi, već od 11. septembra.\nDrugačiji su termini jedino za Akademiju umetnosti, na kojoj će prijavljivanje u drugom ovogodišnjem upisnom roku biti 1. septembra, diferencijalni i prijemni ispiti počeće već 2, preliminarne liste, zavisno od odseka, objavljivaće se od 14. septembra, dok će se konačne liste pojaviti na dan kada će se primljeni kandidati i upisivati 20. septembra.\nMesta i na Beogradskom univerzitetu\nNa fakultetima Univerziteta u Beogradu nakon završenog prvog upisnog roka ostalo je slobodno 2.052 mesta, 403 na budžetu i 1.649 samofinansirajućih. Za studiranje na budžetu najviše upražnenih mesta ima na Rudarsko-geološkom (77) i Poljoprivrednom fakultetu (31). Za samofinansirajuće studente najviše mesta ima na Ekonomskom fakultetu (322), Poljoprivrednom (243) i Pravnom fakultetu (146). Drugi upisni rok počinje 1. septembra, a prijavljivanje kandidata trajaće do 5. septembra. Polaganje prijemnih ispit biće 6. i 7. septembra, dok će preliminarna rang lista biti objavljena najkasnije 8. septembra. Konačne rang liste biće objavljene do 13. septembra, dok upis mora biti završen 16. septembra.


"ČLANICE IMAJU DUŽNOST DA ŠTITE GRANICE" EU zabrinuta zbog izbeglica iz Belorusije, stižu u sve većem broju | Najnovije vesti - Srbija danas\n21.08.2021. • 22:22 Tanjug\n"ČLANICE IMAJU DUŽNOST DA ŠTITE GRANICE" EU zabrinuta zbog izbeglica iz Belorusije, stižu u sve većem broju\nEU zabrinuta za svoje granice\nPremijeri Poljske, Litvanije, Estonije i Letonije sastali su su se danas kako bi razmotrili problem ilegalinih prelazaka migranata iz Belorusije u Evropsku uniju.\n- Sve zemlje članice Evropske unije imaju dužnost da štite granice i zaustavljaju ilegalne ulaske - navodi se u saopštenju poljske vlade objavljenom nakon video konferencije premijera tih zemalja, prenosi Rojters.\nPrema saopštenju sa sastanka, potvrđeno je i da će svi ilegalni migranti koji su već prešli granicu biti zbrinuti na adekvatan način, na posebnim lokacijama koje su obezbeđene za tu namenu.\nPoslednjih nedelja Litvanija je prijavila porast ilegalnih prelazaka granice iz pravca Belorusije i optužila Minsk da ih sa svoje teritorije šalje u EU.\nRanije ovog meseca, Poljska je optužila Belorusiju da je poslala veći broj migranata preko granice u znak odmazde zbog odluke Varšave da pruži utočište beloruskoj atletičarki Kristini Timanovskoj, koja je odbila da se vrati kući sa Olimpijskih igara u Tokiju.\nU petak je saopšteno da velika grupa migranata već 12 dana luta poljsko-beloruskom granicom, koju čuvaju organi reda te dve zemlje, a oko 30 ljudi je zaglavljeno na području u blizini zajednice Usnarz-Gorni, u Vojvodstvu Podlasko, na istoku Poljske.\nPoljske vlasti tvrde da se migranti nalaze na teritoriji Belorusije, a sa jedne strane ih čuvaju naoružani beloruski policajci, koji sprečavaju njihov povratak u Belorusiju, dok su sa druge strane poljski graničari i vojska koji ih drže podalje od Poljske.\nPoljski premijer Mateuš Moravjecki je u petak novinarima rekao da Poljska nema nameru da smesti ilegalne migrante koji dolaze sa teritorije Belorusije, jer bi takva odluka, prema njegovim rečima, izazvala migrantsku krizu koja bi uključivala desetine hiljada migranata.\nBelorusija migranti EU Poljska Litvanija Estonija Letonija izbeglice granice


Sutra isplata po 30 evra penzionerima, od utorka ostalima - 31.10.2021, Sputnik Srbija\nSutra isplata po 30 evra penzionerima, od utorka ostalima\nPenzionerima će sutra, 1. novembra, biti isplaćeno po 30 evra, dok će taj iznos svim punoletnim građanima, koji su se za tu pomoć prijavili u aprilu, biti... 31.10.2021, Sputnik Srbija\nReč je o drugih 30 evra iz paketa "30+30", a u okviru trećeg paketa državne pomoći građanima i privredi.U decembru će penzionerima i svim ostalim punoletnim građanima biti isplaćeno još po 20 evra. Za tih 20 evra nije potreba prijava ukoliko je prijava izvršena u aprilu za paket "30+30".Međutim, ukoliko prijava nije izvršena u aprilu za ovih 60 evra, građani imaju mogućnost da se prijave za 20 evra, a prijava će trajati od 15. do 30. novembra.\nmakroekonomija, srbija – ekonomija, isplata pomoći\nPenzionerima će sutra, 1. novembra, biti isplaćeno po 30 evra, dok će taj iznos svim punoletnim građanima, koji su se za tu pomoć prijavili u aprilu, biti isplaćen 2. i 3. novembra.\nReč je o drugih 30 evra iz paketa "30+30", a u okviru trećeg paketa državne pomoći građanima i privredi.\nU decembru će penzionerima i svim ostalim punoletnim građanima biti isplaćeno još po 20 evra. Za tih 20 evra nije potreba prijava ukoliko je prijava izvršena u aprilu za paket "30+30".\nMeđutim, ukoliko prijava nije izvršena u aprilu za ovih 60 evra, građani imaju mogućnost da se prijave za 20 evra, a prijava će trajati od 15. do 30. novembra.


Srpska pravoslavna crkva danas je dobila novog patrijarha, Porfirija.\nPosle smrti patrijarha Irineja, Srpska pravoslavna crkva danas je dobila novog patrijarha Porfirija koji je izabran na SaborU SPC koji je održan u Hramu Svetog Save.\nMitropolit zagrebačko-ljubljanski Porfirije kao poglavar Srpske crkve dočekan je sa oduševljenjem šire javnosti, ali i brojnih poznatih ličnosti. Ipak, ispred svih, jedna pevačica predvidela je njegov izbor pre nego što je i počeo sami Sabor SPC.\n- Neka bude sto biti mora...neka bude volja božija...ali ja verujem ovim očima....i njegovim rečima ....i delima....A dala sam sebi za pravo da se izjašnjavam javno o ovoj temi jer je to deo mog života, odrastanja....pored deke sveštenika....i porodice koja je sveštenička. Toliko beseda i govora njegovih slušah.... Ovo je duhovnik pre svega...a lično mislim da nam upravo treba DUHOVNIK...Danas više nego ikada...18.02 2021. Eto...ja se usudih da kazžem svoje želje i mišljenje...BAŠ JA...NAJGREŠNIJA.... - napisala je rano jutros Ana Nikolić na svom Instagramu i podelila sliku tada samo metropolita Porfirija.\nOsim Ane Nikolić, popularna pvačica Seka Aleksić koja je inače veliki vernik i poštovalac pravoslavne vere, oduševljeno j prihvatila novog patrijarha i njegovu fotografiju podelila na društvenim mrežama.\nPročitajte još: Sedma godina braka NIJE KRIZNA, ali ova jeste!\nI druge poznate ličnosti iz sveta kulture, politike i estrade delenjem fotografije novog patrijarha iskazali su svoje zadovoljstvo. Među njima su i gardonačelnik Novog Sada, Miloš Vučević, veliki francuski humanista Arno Gujon i brojne druge ličnosti.\nAleksandra Prijović zapalila društvene mreže\nslika koja je podelila društvene mreže


Dodeljeno 1.049 stipendija\nIzvor: Radio Televizija Vojvodine, 09.Jun.2020, 04:23\nFond za mlade talente usvojio je danas listu od 1.409 dobitnika stipendije Fonda za školsku 2019/20. po Konkursu za stipendiranje do 950 studenata završne godine osnovnih akademskih studija i do 460 studenata završne godine master akademskih studija sa visokoškolskih ustanova čiji je osnivač Republika Srbija, saopštilo je Ministarstvo omladine i sporta.\nOd 2.187 kandidata koliko se prijavilo na Konkurs, 949 studenata će dobiti stipendije za završnu godinu osnovnih akademskih >> Pročitaj celu vest na sajtu Radio Televizija Vojvodine << studija, a 460 studenata će biti stipendirano za master akademske studije.\nStipendija Fonda za mlade talente i ove godine iznosi 30.000 dinara mesečno i isplaćuje se za period od 10 nastavnih meseci.\nNa inicijativu predsednika Fonda za mlade talente Republike Srbije Vanje Udovičića i ove godine stipendiju je dobilo 50 studenata više nego prošle godine.\nListu dobitnika stipendije dostupna je na sajtu Ministarstva omladine i sporta, navodi se u saopštenju.\nFond je danas usvojio i odluku o raspisivanju Konkursa za dodelu nagrada učenicima srednjih škola za postignute uspehe na priznatim takmičenjima u zemlji i inostranstvu u toku kalendarske 2019. godine.\nRTS: Usvojena lista dobitnika stipendija Fonda za mlade talente\nNezavisne Novine: Vlada RS i grad Banjaluka stipendiraju deficitarna zanimanja


Pokreće se Nova industrija hub u Kruševcu - KruševacGrad\nEdukativni centar Kruševac uskoro pokreće Nova industrija hub. Reč je o mestu na kome će se razvijati omladinsko preduzetništvo, te afirmisati i podsticati ideje za unapređenje biznisa i usluga namenjenih preduzetnicima. Nova industrija hub uključuje zajednički radni prostr za preduzetnike, poslovni Event centar, Omladinski centar, Media centar i druge programe.\n-Namera je da ovo postane i društveno-inkluzivni prostor za mlade iz IT sektora, kreativnih industrija, ranjivih grupa i civilno društvo u lokalnoj zajednici – kaže Ilija Jovanović, programski direktor Edukativnog centra.\nU cilju što bolje realizacije brojnih projekata i programskih aktivnosti, Edukativni centar širi tim i traži osobu za poziciju programskog/e kordinatora/ke Nova industrija huba. Detaljnije informacije svi zainteresovani mogu naći na: rs.jooble.org\nKruševljanin Aleksa Rakić u dresu Partizana\n20. maja 2022., 00:53


SINOD SPC: Vladika Grigorije iznosi lične stavove, njegove izjave političke, pa čak i stranačke - Opcija\n11-01-2021 Društvo, Pocetna, Vijesti\nSveti ahijerejski sinod Srpske pravoslavne crkve (SPC) saopštio je da su nedavne izjave Njegovog preosveštenstva episkopa diseldorfskog i njemačkog Grigorija političke, pa čak i stranačke i isključivo njegov lični stav, te da nemaju veze sa SPC.\nU saopštenju Sinoda SPC navodi se da su “vjerni narod i ukupna javnost proteklih prazničnih dana, pomućenih epidemijom i stradanjem ljudi i njihove imovine u zemljotresu na Baniji, dodatno zbunile izjave episkopa Grigorija”.\nSinod navodi da su te izjave “isključivo političkog, čak i stranačkog karaktera, i nemaju dodirnih tačaka sa vjerom u Hrista Spasitelja ili sa misijom Pravoslavne crkve”.\nSveti sinod navodi da se “osjeća obaveznim da, s tim u vezi, sve one koji te političke izjave pripisuju SPC-u ili ih na bilo koji način dovode u vezu s njom, obavijesti da se radi o isključivo ličnom stavu i angažovanju pojedinca, i to ne u svojstvu arhipastira slovesnog naroda Božjeg, nego isključivo u svojstvu građanina”.\n“Koliko je dozvoljena i blagoslovena politička ili državno-pravna aktivnost epikopa i klirika o tome rasuđuje i prosuđuje, autonomno i samostalno, na osnovu svoga kanonskog poretka, isključivo Crkva”, navodi se u saopštenju Sinoda SPC.\nVladika Grigorije izjavio je prije nekoliko dana da ima plan da okupi što više mladih ljudi koji su spremni da se žrtvuju za Srbiju kako bi napravili sistem u kome ništa neće zavisiti od jednog čovjeka. Na pitanje da li se može očekivati da se aktivno uključi u ovdašnju politiku, vladika Grigorije odgovorio je da je već našao ove ljude, ali da neće iznijeti svoj plan jer bi to bilo neozbiljno.\n“Ne postoji nijedan čovjek koji može da bude spasitelj, potrebno je napraviti sistem da ne bismo svaki put ponovo tražili nekog spasitelja”, rekao je vladika Grigorije, a prenio portal Nova.rs.\nKomentarišući pisanje tabloida, da mu je opozicija ponudila da bude predsjednik ili patrijarh i za šta se odlučio, vladika Grigorije je za “Njumaks Adrija” rekao da “ni predsjednika, a ni patrijarha neće birati tablodi, već ozbiljan srpski narod”.


Dimitrije Boarov: Talas državnog zaduživanja - Javni servis\nDimitrije Boarov: Talas državnog zaduživanja\nSumnju da će pozajmljene pare, pod zastavom ekoloških zahvata, biti iskorišćene za “kule i gradove” koji treba da uvesele glasačko telo uoči izbora iduće godine, izaziva i sam objavljeni spisak namena.\nKritika masovnog emitovanja obveznica Srbije na međunarodnom finansijskom tržištu u visini od 1,75 milijardi evra, koju je izrekao Dušan Nikezić, funkcioner Stranke slobode i pravde, izazvala je brzu i oštru reakciju Siniše Malog, ministra finansija u Vladi Srbije. To je bacilo svetlo na večito pitanje – da li je u finansijski turbulentnim vremenima rizično povećavati javni dug kad su pozajmice jeftine ili je pametnije stezati kaiš za buduća vremena kada će teret spoljnog duga postati pretežak za nacionalnu ekonomiju?\nAko ukratko krenemo izvesnim redosledom, videćemo da je “dualnu emisiju” spomenutog paketa državnih obveznica prva objavila Narodna banka Srbije, istog dana kada je transakcija realizovana (16. septembra). U tom saopštenju istaknuto je da je Srbija prvi put u svojoj istoriji emitovala “zelenu” obveznicu od milijardu evra, ročnosti sedam godina, s niskom kuponskom stopom od jedan odsto i po stopi prinosa od 1,26 odsto, te da je istovremeno emitovala i “konvencionalnu evroobveznicu” u iznosu od 750 miliona evra, sa ročnošću od 15 godina, kuponskom stopom od 2,05 odsto i stopom prinosa od 2,3 odsto. Pri tome je dodato da je za “zelene obveznice” tražnja ukupno iznosila oko tri milijarde evra, a za “klasične” oko 2,5 milijarde evra, iz čega je izvučen zaključak da je visoka tražnja za menicama Srbije znak da investitori imaju poverenje u strategiju održivog razvoja. Kasnije će ministar finansija Mali dodati da je “višak tražnje” za srpskim papirima smanjio “cenu” ovog zaduživanja za oko 20 odsto. (Ako je tražnja toliko nadmašivala ponudu obveznica, zašto “cena” ovog duga nije spuštena još nešto niže?)\nNakon ovog saopštenja spomenuti Dušan Nikezić je izneo ocenu da ovo zaduživanje pokazuje da je državni budžet Srbije prazan, da je emitovanje “zelenih obveznica” nepotrebno jer će pare za ekološke projekte u Srbiji obezbediti Evropska unija i da država uzajmljuje pare na jednoj strani da bi kupovala biračko telo na drugoj strani. On je tako učvrstio svoju već ranije iznesenu tezu da je ova vlast zadužila Srbiju više nego bilo koja državna administracija ranije.\nOve kritike možda su ponukale i neke posmatrače ekonomskih prilika u Srbiji da iznesu izvesne rezerve prema novom zaduživanju. Dok Milan Kovačević smatra da zaduživanje u evrima suviše prebacuje pritisak na izvozne prihode Srbije u budućnosti, Branislav Jorgić iznosi mišljenje da će teret otplate “zelenih” obveznica pasti na poreske obveznike, a ne na zagađivače koji bi sami morali snositi trošak zagađenja.\nMinistar finansija Siniša Mali veoma oštro je odgovorio na spomenutu Nikezićevu kritiku ističući da će pare prikupljene “klasičnim obveznicima, dakle tih 750 miliona evra, pre svega biti iskorišćene da bi se isplatilo 700 miliona dolara dospelog starog duga koji je načinila Cvetkovićeva administracija (u kojoj je Dušan Nikezić bio pomoćnik u Ministarstvu finansija) 2011, kada su emitovane obveznice u vrednosti od oko dve milijarde evra po preskupoj kamati od 7,2 odsto. Sada se uzima višestruko jeftinija pozajmica, kaže Mali, za otplatu tog skupog zaduženja, čime će se uštedeti velike državne pare, itd. Tim argumentima Mali je dodao i ocenu da su Nikezić i njegov današnji poslodavac Dragan Đilas tada skupo zaduživali Srbiju, a istovremeno trpali pare u svoje džepove.\nPošto je pisac ovih redova zagovornik državnog zaduživanja kad su na svetskom tržištu zajmovi jeftini, pod uslovom da imate državnu vladu koja zna pametno da troši (u tom pogledu vlada Ane Brnabić ne uliva poverenje) i kada je učešće državnog javnog duga relativno nisko (navodno je iznosilo nešto iznad 52 odsto BDP-a koji se procenjuje za ovu godinu), načelno se ne može osporiti ni emisija “zelenih obveznica”. No, sumnju da će te pare, pod zastavom ekoloških zahvata, biti iskorišćene za “kule i gradove” koji treba da uvesele glasačko telo uoči izbora iduće godine izaziva i sam objavljeni spisak namena koji je poređao ministar Siniša Mali. Na primer, on pored prečišćavanja voda za piće i otpadnih voda, reciklaže otpada i drugih jasno ekoloških namena spominje i metro u Beogradu, kao i rekonstrukciju železnica. Jeste da bi i metro na neki način smanjio zagađenja vazduha u prestonici Srbije i jeste da železnica manje zagađuje okolinu od drumskog saobraćaja, ali šta je sa zagađenjem čitavih regija (od Bora do Smedereva i Pančeva, na primer) i ko treba da plati sanaciju svih tih zagađenja?


POMEN UBIJENOJ DEMOKRATIJI SUTRA U NOVOM SADU\nGrupa studenata i mladih iz Novog Sada najavila je da će sutra u 18 sati na glavnom gradskom trgu organizovati performans “Pomen ubijenoj demokratiji” u Srbiji.\nPoziv je na društvenim mrežama objavila grupa koja je u Novom Sadu organizovala prvi protest zbog izbornih nepravilnosti dan nakon izbora, koji se kasnije pretvorio u višenedeljne “Proteste protiv diktature”.\nIdeja performasa je da mladi ponovo skrenu pažnju na neregularnosti koje su se dešavale tokom izbornog procesa na ovogodišnjim predsedničkim izborima održanim 2. aprila, rečeno je agenciji Beta pred sutrašnji protest.\nMladi su pozvali sve građane na spontano okupljanje u 18 sati, kako bi “odali poslednje pozdrave idealu slobodne Srbije ugušenom na izborima”.\nOni su građane pozvali i da obuku “svoju najlepšu crninu”, jer će biti upriličen i simboličan ispraćaj “demokratije na onaj svet”.\nNavodi se da zbog prirode samog događaja apeluju na sve da na Trg slobode dođu tačno u naznačeno vreme, a u potpisu poziva stoji “ožalošćeni građani”.


Osmanović i Ferguson: Riješiti probleme u obrazovanju\nMinistar civilnih poslova Bosne i Hercegovine Adil Osmanović i ambasador Velike Britanije u BiH Edward Ferguson razgovarali su o mogućnostima za unapređenje saradnje, a najviše pažnje posvetili su mogućnostima saradnje u oblasti obrazovanja i rješavanju statusa Zemaljskog muzeja u Sarajevu.\nOsmanović je pozvao Fergusona da pomogne u rješavanju problema diskriminacije u oblasti obrazovanja i u trajnom rješavanju problema institucija kulture od značaja za BiH.\nKao probleme istakao je “upitan” kvalitet obrazovanja, diskriminaciju i podjelu učenika, posebno naglašavajući problem postojanja dvije škole pod jednim krovom u Kotor-Varoši, Konjević-Polju i Bratuncu te izrazio nadu da će se do kraja 2015. školske godine riješiti ovo pitanje, kako bi se djeca mogla upisati u matične škole.\nFerguson je istakao važnost projekta reforme visokog obrazovanja, kao i činjenicu da projekt sadrži razvoj elemenata kvalifikacijskog okvira u BiH koji je usklađen s evropskim standardima. Krajnji cilj projekta je povezivanje sistema obrazovanja i potreba tržišta rada.\nOsmanović i Ferguson razmijenili su mišljenja o statusu Zemaljskog muzeja i složili se da je velika šteta da se zatvori institucija koja živi još od austrougarskog vremena i sadrži više miliona eksponata. Osmanović smatra da početna tačka rješavanja ovog problema treba biti odluka o imenovanju upravljačkih struktura i direktora.\nFerguson je zaželio Osmanoviću uspjeh u obavljanju dužnosti ministra civilnih poslova i izrazio nadu da će odnosi i saradnja BiH i Velike Britanije ići uzlaznom putanjom, saopćeno je iz Ministarstva civilnih poslova BiH.\n#adil osmanović#Edward Ferguson\nOsmanović: SDA će podržati izmjene zakona koje se tiču ukidanja akciza


Vlada CG neće otpuštati zaposlene u javnom sektoru u 2018.\nPotpredsednik vlade Crne Gore Milutin Simović, rtcg.me\nRast izvornih prihoda, poboljšana kontrola rashoda, smanjenje budžetskog deficita i manja potreba za zaduživanjem ključne su odrednice budžeta Crne Gore za narednu godinu, koje bi trebalo da doprinesu jačanju stabilnosti javnih finansija, saopštio je danas potpredsjednik Vlade, Milutin Simović.\nVlada naredne godine neće smanjivati plate i otpuštati zaposlene u javnom sektoru, odmrznuće penzije, povećaće opštu stopu PDV-a sa 19 na 21 odsto, izdvojiće više novca za obrazovanje i nauku, saopšteno je danas na konferenciji za novinare na kojoj je predstavljen predlog zakona o budžetu za 2018. godinu.\nBudžet za narednu godinu je projektovan na dvije milijarde eura i na nivou je ovogodišnjeg. Za pokriće troškova u narednoj godini nedostajaće oko 295 miliona eura.\n"Deficit budžeta za narednu godinu projektovan je na 116,2 miliona EUR, odnosno 2,6 odsto, što je umanjenje za 117,5 miliona EUR, odnosno 50 odsto, u odnosu na planirani za ovu godinu“, rekao je Simović.\nOn je naveo da je predviđeno smanjenje zaduživanja za 158,3 miliona EUR ili 35 odsto, čime se stvaraju uslovi za smanjenje javnog duga u srednjem roku\n"Zaduživanje će biti isključivo za razvoj i refinansiranje dospjelog duga. Svi ostali budžetski troškovi biće finansirani iz izvornih prihoda države“, objasnio je Simović.\nOn smatra da tako koncipiran budžet daje garanciju socijalne sigurnosti građana i redovnog servisiranja svih javnih funkcija. U cilju sprovođenja Vladine politike, predviđena su povećanja u podršci sistemu zapošljavanja, razvoju preduzetništva, ulaganju u turizam, zdravstvo, poljoprivredu i ruralni razvoj, podršci sudstvu, tužilaštvu i Ministarstvu pravde.\n"Budžet je u funkciji povećanja konkurentnosti, razvoja ekonomije i ravnomjernijeg regionalnog razvoja“, poručio je Simović.\nKapitalnim budžetom za narednu godinu predviđeno je finansiranje nastavka realizacije projekta izgradnje autoputa Bar - Boljare, za šta je u narednoj godini planirano 210 miliona EUR.\nOn je rekao da Vlada očekuje da će te komponente budžeta dati maksimalan doprinos jačanju makroekonomske stabilnosti, daljem ekonomskom rastu, novim zapošljavanjima i unaprijeđenju životnog standarda građana. Simović je naveo da se budžet za narednu godinu donosi nakon prve godine sprovođenja finansijske konsolidacije i ostvarenih ohrabrujućih rezultata na unaprijeđenju stabilnosti finansijskog sektora i ostvarenog značajnog rasta ekonomije.\n"Ohrabreni ostvarenim, odlučni smo da nastavimo sa dinamičnim i održivim ekonomskim rastom i ostvarenjem vizije napretka ukupnog društva i unaprijeđenjem kvaliteta života svih građana“, kazao je Simović.\nOn je dodao da je ostvareni ekonomski rast po najvećoj stopi u regionu i među najvišim u Evropi, podsticaj, ali i zadatak više za narednu budžetsku godinu.


Agencija uređuje oblast prenosivosti broja. Bliže propisuje uslove i način prenosa broja, kao i visinu naknade za prenos broja, upravlja informacionim sistemom za prenos broja i održava bazu podataka prenetih brojeva. Ova oblast regulisana je odredbama pravilnika o prenosivosti broja u fiksnim i mobilnim mrežama:\nPravilnik o prenosivosti broja u javnim telefonskim mrežama na fiksnoj lokaciji („Službeni glasnik Republike Srbije“ broj 52/11) i\nPravilnik o prenosivosti broja za usluge koje se pružaju preko javnih mobilnih komunikacionih mreža („Službeni glasnik Republike Srbije“ broj 101/14).\nOd uvođenja prenosivosti broja više nije moguće znati u čijoj mreži se broj nalazi samo na osnovu pozivnog broja (060, 063, 064,..).\nOperatori mobilne telefonije u paketima koje nude korisnicima često imaju niže tarife za pozive u okviru svoje mreže u odnosu na pozive prema drugim mrežama.\nZbog toga korisnika koji poziva broj koji je pre prenosa bio u istoj (njegovoj) mreži poziv može da košta više nego što bi ga taj poziv koštao da broj nije prenet, odnosno više nego što očekuje.\nIz tog razloga, a u cilju zaštite potrošača, korisnik koji poziva preneti broj, pre uspostave poziva, dobija poruku: „Broj je prenet kod operatora X“.\nPozivajući korisnik ima mogućnost da deaktivira ovaj način obaveštavanja i da uopšte ne dobija govornu poruku o prenetim brojevima.\nPozivajući korisnik koji je deaktivirao poruku, neće moći samo na osnovu pozivnog broja da predvidi koliko će ga taj poziv koštati i usled toga mu se može desiti da ga poziv košta više nego što očekuje.\nKorisnik koji je preneo broj treba da zna da će svi oni koji ga pozivaju, a nisu deaktivirali govornu poruku, dobijati obaveštenje da pozivaju broj koji je prenet, i da se može desiti da oni koji ga pozivaju, zbunjeni porukom, prekinu vezu pre ostvarivanja poziva.\nKako teče proces prenosa broja iz jedne u drugu mobilnu mrežu


Atlantski savet Srbije uz podršku ambasade SAD u Beogradu i NATO odeljenja za javnu diplomatiju , organizuje trodnevni seminar u okviru projekta “Evroatlantske integracije: U očima srpskih medija – mitovi i činjenice”. Seminar će biti održan u Ečkoj, od 1. do 3. septembra i namenjen je mladim novinarima i studentima završnih godina studija iz oblasti novinarstva sa teritorije Vojvodine.\nCilj ovog seminara je da se pronađu i ponude novi modaliteti profesionalnog razvoja novinara i unapredi izveštavanje o procesu atlantskih integracija. Predavanja će voditi istaknuti domaći novinari kao i priznati stručnjaci iz oblasti geopolitike i međunarodnih odnosa. Pored njih učesnicima će se obratiti i gosti novinari iz regiona, koji će podeliti svoja iskustva o procesu informisanja javnog mnjenja pre i nakon članstva u NATO.\nKandidati koji budu odabrani za učešće, nakon završetka seminara biće u mogućnosti da izrade autorske tekstove na teme koje će biti u fokusu ovih predavanja. Svi radovi biće publikovani u zajedničkoj zbirci tekstova, koja će javnosti biti predstavljena 29. septembra u Beogradu, u okviru javne debate i izložbe na temu atlantskih integracija u domaćim medijima.\nTroškovi prevoza, kao i smeštaja na bazi punog pansiona pokriveni su od strane organizatora.


"Dan sigurnijeg interneta" - niz aktivnosti za decu i mlade\n„Dan sigurnijeg interneta“ – niz aktivnosti za decu i mlade\nTanjug 2. februara 2019. 19:39\nSUBOTICA – Fondacija „Tijana Jurić“ saopštila je da će „Dan sigurnijeg interneta“ obeležiti 5. i 6. februara nizom aktivnosti u kojima će moći da učestvuju deca i mladi iz cele Srbije i njihovi roditelji.\nZa decu će biti organizovani onlajn kviz za proveru znanja i panel diskusija koja će se prenositi uživo i tako biti dostupna svima, dok će za roditelje biti organizovano predavanje o bezbednoj upotrebi interneta, navodi se u saopštenju.\nOnlajn kviz za proveru znanja o internetu biće aktivan 5. februara od 10 do 17 časova na portalu Fondacije „Tijana Jurić“, a pravo učešća imaju svi učenici osnovnih škola sa teritorije Srbije. Cilj organizovanja kviza jeste provera znanja učenika o internetu, o ispravnom ponašanju i potencijalnim opasnostima.\nIstog dana, 5. februara u 17. časova, biće organizovana diskusija koja će se uživo prenositi putem Fejsbuk stranice Fondacija „Tijana Jurić“, a učestvovaće šestoro učenika osmih razreda različitih osnovnih škola koji će razgovarati o svojim iskustvima u korišćenju interneta, društvenih mreža, mobilnih aplikacija, igara, o rizicima i opasnostima.\nIstog dana, u Osnovnoj školi „Sečenji Ištvan“ u Subotici, u 18 časova biće organizovana tribina o bezbednoj upotrebi interneta namenjena roditeljima, koju će voditi Igor Jurić, osnivač Fondacije „Tijana Jurić“.\n„Obeleževanje ‘Dana sigurnijeg interneta’ prilika je da se svi aktiviramo i pozabavimo temom interneta, njegovih dobrih ali i mračnih strana koje, nažalost, mogu da izazovu i fatalne posledice. Živimo u vremenu u kome je gotovo svima jasno da je internet neophodnost i da je vrlo koristan, a isto tako, svesni smo i činjenice da je reč o mestu na kome se odvijaju razne vrste nasilja“, navodi se u saopštenju Fondacije.\nFondacija „Tijana Jurić“ poziva decu, mlade i roditelje da iskoriste ovu priliku i aktivno se uključe u ponuđene programe kako bi proverili svoje znanje i saznali korisne informacije.\nŠta je glavobolja?\nKontraceptivno sredstvo žena devedesetih godina!


Две престижне Европске награде додељене „Меркуру“ из Врњачке Бање - Врњачка Бања\nDve prestižne Evropske nagrade dodeljene „Merkuru“ iz Vrnjačke Banje\nHome > Poslovne vesti > Dve prestižne Evropske nagrade dodeljene „Merkuru“ iz Vrnjačke Banje\nPosted on 4. aprila 2017. 4. aprila 2017. by Nebojša Alimpić\nNa svečanoj ceremoniji u Londonu, održanoj sinoć, Specijalna bolnica „Merkur“ osvojila je dve prestižne evropske nagrade za najbolju regionalnu bolnicu i menadžera godine.\nPredstavnici Merkura, direktor dr sci med Dejan Stanojević i rukovodilac marketinga Miodrag Miljković, prisustvovali su svečanoj ceremoniji proglašenja pobednika u okviru samita lidera “Dostignuća 2017” koji predstavlja platformu o novim trendovima, ulozi direktora u dostignućima kompanije i razvitku regiona, ulaganju u napredne regione, teritorije i poslove.\n“Veoma smo ponosni na ove nagrade, posebno što su one pristigle u godini u kojoj se u „Merkuru“ obeležava jubilej od 70 godina uspešnog postojanja. To je potvrda da su svi naši razvojni napori i aktivnost bili adekvatno postavljeni i svakako je podsticaj za realizaciju novih projekata u budućnosti koje smo planirali”, izjavio je direktor Merkura, dr sci med Dejan Stanojević.\nOve nagrade predstavljaju visoko cenjeno globalno priznanje za izuzetnost, što je izazvalo osećaj velikog ponosa i uzbuđenje kod svih zaposlenih u „Merkuru“.\n“Kao neki kriterijumi za izbor pobednika među nominovanima navode se liderstvo i ličnost, profesionalizam, obrazovanje i menadžerske veštine direktora kao i strateška vizija, ukupan učinak bolnice, multidisciplinarnost usluge, povoljni izveštaji od strane pacijenata, fokus na pacijentima i njihovom zadovoljstvu, …” izjavio je rukovodilac marketinga Miodrag Miljković. Organizatori ovog prestižnog događaja su Evropska biznis asocijacija (EBA), EBA konferencije i Međunarodni klub lidera.


Glavni → Energija → Tesla krene naprijed s dva Gigafactory web mjesta donijet će konačnu odluku prije revolucionarnog Electreka\nVideo: Tesla Has 4 More Gigafactories Planned (Rujan 2020).\nČini se da Elon Musk toliko uživa u uzbuđenju nadmetanja država za Gigafactory da on zapravo postavlja dva najbolja konkurenta jedni protiv drugih. U posljednjem kolu ovog turnira Tesla će sagraditi dva\nBloomberg ima nekoliko detalja:\n"Ono što ćemo učiniti je pomaknuti se s više država, barem dvije, sve do pucanja tla, samo u slučaju da postoje problemi u posljednjem trenutku", rekao je Musk, izvršni direktor Tesle u intervjuu za to tjedan. "Stvar broj 1 je što želimo smanjiti vrijeme rizika da se gigafaktoričar pokrene i pokrene."\nNova tvornica, za izgradnju koja je potrebna čak 5 milijardi dolara i koja zapošljava čak 6.500 ljudi, dio je Muskove vizije o pretvaranju Pala Alta, kalifornijskog Tesla u dominantnog svjetskog proizvođača električnih automobila. Uz izradu baterija koje su 30 posto jeftinije nego što su sada dostupne, postrojenje bi dobavljalo pakete kompaniji Musk's SolarCity Corp. (SCTY), ostavljajući kućama i zgradama sa solarnim pločama da pohranjuju energiju koju generiraju.


M. P. 3. oktobra 2020. 23:59\nPravljenje i osposobljavanje robota za obavljanje pojedinih poslova umesto ljudi u svetu je uveliko u toku. Neminovno je da će „robotizacija“ stići i u Srbiju, što će u nekim sektorima značajno promeniti poslovanje i dovesti u pitanje radna mesta. Ipak, stručnjaci nas uveravaju da je to za nas samo – plus.\nNajnovija istraživanja ukazala su na to da će za 10 godina roboti i do 80 odsto zameniti kasire, operatere u pozivnim centrima i taksiste. Još mnogo poslova je na spisku za „robotizaciju“, a predviđa se da će glavno zamensko zanimanje biti – održavanje robota.\n„Robotizacija“ Srbije menja poslovanje\nNaučni novinar i šef komunikacija Instituta za fiziku u Beogradu Slobodan Bubnjević ukazao je na to da je teško predvideti kako će razvoj robotike promeniti svet u narednim decenijama, ali i da Srbija u uvođenju novih tehnologija ne kaska mnogo za svetom, te da će je „robotizacija“ sigurno zahvatiti.\nOsvrćući se na sektor trgovine, Bubnjević ističe da je gotovo izvesno da će se broj kasira i posluge smanjiti u narednoj deceniji, jer će roboti zameniti ne samo kasire, već i magacionere. To će biti olakšavajuće za poslodavce, ali će možda ugroziti tržište rada.\nKada je reč o uvođenju pametnih tehnologija u domen saobraćaja, naš sagovornik je skeptičan, jer taj poduhvat do sada nije dao dobre rezultate u Srbiji.\n„Neke magistrale i raskrsnice koje su bile eksperimentalno robotizovane danas više nisu takve, zato što to dobrim delom zavisi od opšte infrastrukture. Vrlo sam skeptičan kada je u pitanju brzina uvođenja pametnih automobila koji bi mogli da zamene taksiste i mislim da će za naše taksiste još dugo biti posla, jer je to nešto što ne možemo da očekujemo zbog toga što imamo mnogo infrastrukturnih problema u gradovima“, predočava Bubnjević.\nŠto se tiče pozivnih centara, on ukazuje na to da u njima moraju da rade ljudi, kako bi rešavali situacije koje mašine ne mogu. Prema njegovim saznanjima, Srbija je procenjena kao zemlja sa kadrom koji je dovoljno sposoban da se bavi tim poslom i pruža sofisticiranu uslugu.\nZbog toga, Bubnjević smatra da mnoga radna mesta u tim centrima neće biti automatizovana.\n„Tu vrstu pametne usluge kod nas već pružaju ljudi, a to tržište je, koliko je meni poznato, vrlo razgranato. Znam za mnoge nemačke kompanije koje koriste Srbiju kao zemlju iz koje se ljudi javljaju i odgovaraju na pozive klijenata iz celog sveta. Zbog toga je mnogo važnije da to ostane tako, jer je nezamenjivo“, istakao je Bubnjević.\nBubnjević predočava da „robotizacija“ kod nas mahom neće dovoditi ljude do toga da moraju da promene zanimanja, već samo način na koji će obavljati posao, ali i da to nije proces koji će se desiti preko noći.\n„To se ne događa kao u naučnofantastičnom filmu – genije otkrije novog robota i za tri godine svi dobiju otkaz. Uvođenje novih tehnologija je spor proces koji, pre svega, prati paradigmu tržišta, a ne tehnologije. Tehnologija ulazi tamo gde ima prostora, gde čini proizvod jeftinijim i atraktivnijim. Mi nemamo takvu vrstu privrede da bi ona mogla da tako direktno utiče“, objašnjava Bubnjević.\nIpak, on napominje da je izvesno da određen broj ljudi neće uspeti da se adaptira i da zbog toga neće zadržati svoje poslove.\nBubnjević ocenjuje da automatizacija u našem slučaju ne bi bila loša i da nije povod za brigu, jer smatra da će joj se naši ljudi većinski prilagoditi, što je bolje od toga da strani investitori Srbe posmatraju kao jeftinu radnu snagu i angažuju nas za „primitivne“ poslove.\n„Robot će dolaziti da radi opasne poslove, one koje ugrožavaju zdravlje, koji su dosadni, repetitivni… Sve one koji su takvi da ih možete poveriti robotu, što znači da bi čovek koji bi to radio bio vrlo skromno plaćen. Za zemlju kao što je Srbija, ’robotizacija‘ je samo plus“, zaključuje Bubnjević.


Spartakova nagrada u rukama četvoro sportista i trenera iz Zrenjanina\nNemeš i Datunašvili osvojili bronzane medalje na Svetskom kupu\nNagrada „Jovan Mikić Spartak“ danas je jubilarni 50. put dodeljena najzaslužnijim sportistima, trenerima, sportskim radnicima i klubovima sa teritorije Vojvodine.\nOdbojkaškoj legendi Miloradu Kijcu nagrada za životno\nNajbolji sportista je rvač Proletera, Viktor Nemeš, koji se ove godine u kategoriji do 75 kg okitio svetskim zlatom na šampionatu održanom u Parizu, najbolja sportistkinja iz Vojvodine je karatistkinja Zadrugara iz Lazareva, Sanja Cvrkota, koja je osvojila bronzu na Evropskom prvenstvu u kategoriji do 68 kg, dok je najbolji sportista sa invaliditetom Mitar Palikuća koji je osvajao tri bronze – ekipnu na svetskom i pojedinačnu i ekipnu na evropskom prvenstvu.\nNajbolji trener je Miloš Erić, koji je trasirao put Crvkoti do evropske bronze, a najbolji sportski radnici su predsednik petostrukog uzastupnog šampiona Srbije Rukometnog kluba Vojvodina Milan Đukić i trener Atletskog kluba „Maraton“ iz Sombora Mira Trifunov.\nNajbolji kolektiv je Ženski stonoteniski klub „Obilić“ iz Novog Kneževca, čije igračice su ove godine osvojile prvu titulu državnog pravaka.\nNagrada za životno delo otišla je u ruke dugogodišnjeg odbojkaša i trenera pod čijim vođstvom je Vojvodina ostvarila neke od svojih najznačajnijih uspeha u istoriji – Milorad Kijac, čovek koji je u odbojkaškom sportu aktivan skoro pola decenije i trenutno vodi ŽOK Klek u Super ligi Srbije.\nNagradu „Jovan Mikić Spartak“ ustanovljenu 1967. godine za vrhunske sportske rezultate i dostignuća vojvođanskog sporta dodeljuje Sportski savez Vojvodine.\nTagovi Milorad KijacMiloš ErićSanja CvrkotaViktor Nemeš


Centar Crvene zvezde Majkl Odžo, jedan od najzaslužnijih za pobedu nad košarkašima Partizana - 70:68, rekao je da trijumf njegovom timu donosi veliko samopouzdanje pred završnicu ABA lige.\n- Ovo je dobro za naše samopouzadnje, za tim i pojedinačno. Pomeramo se napred i pripremamo za plej-of - rekao je Odžo.\nNigerijski košarkaš, koji je imao 16 poena i devet skokova, osvrnuo i na atmosferu tokom meča.\n- Nisam video da je neko nervozan, jer sam bio fokusiran na igru. Trener uvek pokušava da nas oslobodi toga. Morate da igrate bez obzira na to šta se događa. Mislim da smo to i mi uradili, držali se zajedno čak i kad igra nije bila na nivou - rekao je Odžo.\nOn smatra da Zvezda kao tim mora da poradi na odbrani.\n- Kao tim moramo da poradimo na odbrani i siguran sam da će treneri obratiti pažnju na to. Videćemo šta će da se desi, ali imamo još dve utakmice i koliko daleko možemo da stignemo - zaključio je Odžo.\nPosle ovakvog ishoda, gotovo izvesno, Crvena zvezda i Partizan sastaće se u polufinalu plej-ofa ABA lige.


Tag / Milan Antonijević / Vesti online\nAntonijević: Izjava Dačića iz pogrešnog veka\nDirektor JUKOM Milan Antonijević ocenio je danas da je izjava ministra inostranih poslova Srbije Ivice Dačića o diplomatskom ratu sa Hrvatskom iz "pogrešnog veka", odnosno iz Srbije pre...\nKorupcija koči put u EU\nSrbija nije na zadovoljavajući način primenila nijednu od 13 preporuka Grupe država protiv korupcije (GRECO) koje su joj upućene još jula 2015. godine, navelo je, u svom izveštaju,...\nAntonijević: Srbija više nema pravo ni na jednu grešku\nSrbija više nema pravo ni na jednu grešku kada govorimo o vladavini prava, upozorio je direktor Komiteta pravnika za ljudska prava (Jukom) Milan Antonijević, gostujući na N1.\nDW: Ustav Srbije, babo i stričevi\nMinistarstvo pravde užurbano radi na obuhvatnoj reformi o kojoj će biti održan i referendum, piše Dojče vele. Stručnjake posebno zanima kako će se birati sudije i tužioci. Od toga zavisi da...\nU Srbiji, kaže statistika, počinioci čak trećine od ukupnog broja krivičnih, ali i prekršajnih dela, prođu nekažnjeno. Tako se optužba iz 2004. protiv vlasnika Invej grupacije, u okviju koje...\nPolitičari i tajkuni jači od zakona (1): Fotelja umesto zatvora\nKo u Srbiji počini krivično delo i krene da igra na kartu zastarelosti u sudskom postupku, ima šanse da sa ovim adutom u rukama nikada ne bude osuđen. Ruka pravde prvenstveno je prekratka u...\nNovi Ustav već kasni!\nVetar u leđa vršnjačkom nasilju: Sudovi slepi za patnju dece\nNajava iz srpske vlasti o mogućim drastičnim merama protiv nekontrolisanog priliva migranata uz granične prepreke i ograde, prema rečima direktora Centra za zaštitu i pružanje pomoći...\nKakva afera, nema tu mesa?!\nPrašina podignuta zbog rušenja objekata na području Savamale usred Beograda sve je veća i dok stručnjaci ukazuju da je tokom te noćne akcije bilo krivičnih dela, tehnički premijer Aleksandar...\nKućni pritvor i za ubice\nOdluka o kućnom zatvoru osuđenima za usmrćivanje četvoro mladih ljudi uznemirila je srpsku javnost. Nanogicu će nositi ne samo bivši radnici obezbeđenja splava Saund u Beogradu kažnjeni...


A ZA UKRASE IMA? BRNABIĆ: Rampe za vozove su previše skupe\nPremijerka Srbije Ana Brnabić sinoć je izjavila da je tragedija koja se dogodila na pružnom prelazu kod Niša, kada je poginulo petoro ljudi, velika i ocenila da sistemski problem koji decenijama postoji u saobraćajnoj infrastrukturi ne može da se popravi za pet-šest godina.\nGostujući na RTS-u, on je rekla da je na tom pružnom prelazu postojala adekvatna signalizacija, ali ne i rampa, jer su stručnjaci procenii da ne treba da bude na tom mestu i dodala da će uskoro biti postavljena.\n„Mislim da ne treba na svim pružnim prelazima da postoji rampa, ali signalizacija da. Puno je vremena potrebno da svi prelazi budu bezbedni i mi na tome radimo. Apsolutno je jednostavnije postaviti rampu, ali da li je svrsishodno na svim pružnim prelazima postaviti je? To puno košta“, rekla je Brnabićeva.\nPremijerka je dodala da će Vlada u 2019. godini biti fokusirana na pruge, kao i da je prioritetan projekat modernizacija pruge Niš – Dimitroivgrad.\nIstovremeno, ona je apelovala na sve učesnike u saobraćaju da budu ozbiljni i odgovorni, da ne voze u alkoholisanom stanju, da ne kucaju poruke, ne razgovaraju.\n„Osećam odgovornost svaki dan i zbog ove nesreće i zbog vode u Zrenjaninu i što škole nemaju dovoljno kompjutera. Kada se nešto desi, ne možete sve istovremeno rešiti, ali zato apelujem da svi budemo odgovorni“, rekla je Ana Brnabić.


Građani Srbije sve više kupuju iz fotelje - Ozonpress :: internet portal\nTag: kupovina iz fotelje, NBS\nDa građani Srbije sve više kupuju iz fotelje, preko Interneta, potvrđuju i podaci Narodne banke Srbije, dok pojedina istraživanja kartičarskih kompanija pokazuju da se onlajn najviše pazari garderoba, nakit, kozmetika, karte za putovanja.\nNa ovogodišnjoj konferenciji Blogomanija, kartičarska kompanija Visa naručila je anketu među učesnicima, koja je pokazala da 71 odsto učesnika onlajn kupovinu obavlja jednom mesečno, a u grupi anketiranih prednjače žene od 25 do 35 godina (60%).\nAnketa dalje otkriva da 26 odsto ispitanika, svaki četvrti, kupuje onlajn dva do tri puta mesečno, dok 13 odsto to radi više puta nedeljno.\nUpitani šta najčešće kupuju onlajn, 58 odsto anketiranih navelo je garderobu, nakit i kozmetiku, pri čemu žene čine 90 odsto ove grupe. Slede turistički proizvodi i usluge kao što su karte, rezervacija hotela, izleti, koje je navelo više od 20 odsto anketiranih.\nRezultati ukupnih plaćanja karticama onlajn, prema podacima koje banke dostavljaju Narodnoj banci Srbije, u 2015. godini je bilo 740.647 transakcija u dinarima ukupne vrednosti od 3,32 milijarde dinara.


06.01.2021 u 22:26\nNaoružane pristalice odlazećeg predsednika SAD Donalda Trampa okupile su se večeras u Atlanti ispred sedišta vlade savezne države Džordžija, zbog čega su njeni lideri odlučili da evakuišu tu zgradu. Oko 100 Trampovih pristalica protestuje u Atlanti zbog rezultata predsedničkih izbora, a neki od njih su naoružani dugim cevima, navodi Asošiejted pres, prenosi Beta. Visoki zvaničnik Džordžije Gabrijel Sterling rekao je danas da je odluku o evakuciji doneo državni sekretar, republikanac Bred Rafensperger. Rafensperger se prethodnih dana našao na meti Trampovih napada pošto nije podlegao pritisku da „pronađe” dovoljno glasova za njegovu pobedu na predsedničkim izborima u Džordžiji. Gotovo istovremeno, Trampove pristalice su večeras u Vašingtonu upale u zgradu Kongresa SAD, posle\n06.01.2021 u 23:55\nPrekinuto zasedanje američkog Kongresa posle upada Trampovih pristalica u zgradu\nVAŠINGTON- Zasedanje oba doma Kongresa SAD, koji je večeras trebalo da potvrdi pobedu kandidata demokrata Džozefa Bajdena na predsedničkim izborima, prekinuto je nakon što su pristalice odlazećeg predsednika Donalda Trampa upale u zgradu parlamenta u Vašingtonu. Jedna osoba je ranjena iz vatrenog oružja unutar zgrade, javio je Asošiejted pres, pozivajući se na neimenovani izvor. Okolnosti u vezi s tim incidentom još nisu poznate, kao ni stanje ranjene osobe koja je prebačena u bolnicu.\n06.01.2021 u 19:21\nTramp na protestu u Vašingtonu: Nikada nećemo priznati\nVAŠINGTON - Američki predsednik Donald Tramp danas je na skupu svojih pristalica poručio da nikada neće priznati pobedu na predsedničkim izborima 2020. godine novoizabranom predsedniku Džou Bajdenu, tvrdeći još jednom da je na izborima došlo do velike prevare birača. „Nikada nećemo odustati, nikada nećemo priznati”, rekao je Tramp tokom skupa na području parka Elips u blizini Bele kuće, tvrdeći bez dokaza da su tom događaju prisustvovale stotine hiljada ljudi, prenosi Rojters. Predsednik je takođe proučio da će zaustaviti krađu. Prethodno su se hiljade Trampovih pristalica, među kojima i pripadnici krajnje desničarskih grupa, okupile u Vašingtonu na protestu uoči sednice Kongresa, a na kojoj treba da bude „overena” pobeda demokrate Džoa Bajdena na predsedničkim izborima 3.\n06.01.2021 u 17:15\nTrampove pristalice se okupile blizu Bele kuće uoči sednice Kongresa\nDok se američki Kongres sprema da potvrdi elektorske glasove za pobedu Džoa Bajdena na predsedničkim izborima hiljade ljudi okupilo se pre zore danas u Vašingtonu da pokažu svoju podršku predsedniku Donaldu Trampu i njegovim tvrdnjama o izbornoj prevari. Očekuje se da će Tramp da se obrati svojim pristalicama kasnije danas po lokalnom vremenu na skupu blizu Bele kuće. Jedan od okupljenih rekao je da se on i mnogi još nadaju da Kongres i potpresednik Majk Pens neće potvrditi rezultate izbora. (Foto/EPA-EFE/MICHAEL REYNOLDS) Organizatori planiraju popodne da krenu ka zgradi Kongresa gde će na zajedničkoj sednici oba doma tog tela glasati da potvrde rezultate elektorskog koledža, koje Tramp i dalje osporava. Očekuje se da će više istaknutih Trampovih pristalica\n06.01.2021 u 13:51\nTrampov sin upozorava: Ko ne podrži Donalda, gotova mu je karijera\nVAŠINGTON – Drugi sin američkog predsednika Donalda Tramp, Erik, zapretio je republikancima iz Senata i Predstavničkog doma Kongresa da im je „politička karijera gotova” ukoliko ne podrže njegovog oca da preokrene ishod izbora u sredu uveče, kada se u Kongresu čitaju elektorski rezultati po državama. Trampov sin je usmerio pažnju na 6. januar, dan kada će se sertifikovati glasovi elektora, dok je gostovao na TV Foks njuz. „Reći ću vam danas dosta o zemlji. Jer, ono što mogu da vam kažem, Šon (voditelj programa), bilo koji senator ili kongresmen koji se ne bude borio, mogu da im kažem da im je politička karijera gotova. Jer MAGA (Trampov slogan - Načinimo Ameriku velikom opet) ne ide nigde”, rekao je Erik Tramp, a preneo londonski Independent. On je dodao da je njegov otac\n05.01.2021 u 12:41\nTramp odlazi iz SAD dan uoči inauguracije?\nLONDON – Britanski mediji objavili su da će američki predsednik Donald Tramp otputovati iz SAD dan uoči inauguracije izabranog predsednika Džoa Bajdena kako bi prisustvovao turniru u golfu koji se održava u Škotskoj. Svoje spekulacije mediji su zasnovali na podatku da je na škotskom aerodromu Prestvik najavljen dolazak vojnog aviona iz SAD koji obično koristi aktuelni američki predsednik. Britanski Sandej post piše da bi Tramp mogao da planira put u Škotsku kako bi izbegao Bajdenovu inauguraciju, kao i da je aerodrom Prestvik objavio da 19. januara očekuje dolazak američkog vojnog Boinga 757 koji Tramp najčešće koristi. Svi ti navodi potkrepljeni su tvrdnjom da su na tom škotskom aerodromu u novembru bili neko vreme smešteni avioni američke vojske i da je trebalo da vrše 3-de\n04.01.2021 u 16:01\nTramp najavio demonstracije u Vašingtonu za 6. januar\nVAŠINGTON – Na dan kada bi američki Kongres trebalo da potvrdi Bajdenovu izbornu pobedu odlazeći predsednik Donald Tramp najavio je demonstracije u Vašingtonu. Prema planu organizatora, protesti bi trebalo da krenu od Vašingtonskog obeliska, da se kreću preko Trga Slobode do kongresnog zdanja na Kapitol Hilu, prenosi Si-En-Bi-Si. „Obezbedićemo mirno održavanje protesta i nasilje neće biti tolerisano”, izjavio je novopostavljeni načelnik policije Vašingtona Robert Konti u intervjuu za dnevnik Vašington post, javlja Tanjug. Jedan od razloga za strepnju od nasilja tokom okupljanja Trampovih pristalica jeste poruka koju je aktuelni predsednik uputio preko Tvitera, pozivajući sve koji ga podržavaju da dođu na protest koji je nazivao „Stop krađi” uz najavu da će demonstracije „biti\n02.01.2021 u 16:02\nTrampovi sanjaju da budu novi Kenedijevi\nNe treba mu posao u Rusiji jer je u Americi skoro polovina stanovništva glasala za njega, odgovorio je Vladimir Putin na pitanje da li bi američkom predsedniku pružio politički azil posle poraza na izborima. Insinuacija da bi šefu Bele kuće moglo da zatreba utočište u inostranstvu čim bude sišao s vlasti, bila je provokacija zasnovana na tvrdnjama pojedinih demokrata da će Donald Tramp imati probleme sa zakonom kad više ne bude uživao imunitet. Jedna od stvari zbog koje bi navodno mogao da odgovora jeste poslovanje „Organizacije Tramp”, koju poreske vlasti ispituju jer sumnjaju da je državi platila manje nego što je dužna. I dok Trampovi protivnici jedva čekaju da predsednika isprate iz prestonice i čak priželjkuju da se on iseli iz zemlje, porodica Tramp ima velike političke\n01.01.2021 u 20:59\nVAŠINGTON - Republikanci u Senatu, stranka predsednika Donalda Trampa, glasali su da ponište njegov veto, prvi put u skoro četiri godine njegovog mandata, i tako omogućili usvajanje Zakona o nacionalnoj odbrani, kome se Tramp snažno protivio. Trampov veto ranije ove nedelje je poništen u Predstavničkom domu. Predsedniku mandat ističe za 20 dana. Na sednici koja je, neuobičajeno, održana na prvi dan nove godine, Senat je glasao sa 81 glasom za i 13 protiv, čime je postignuta dvotrećinska većina neophodna da bi se poništio predsednički veto, prenosi Glas Amerike.\n30.12.2020 u 13:49\nTramp poneo titulu muškarca kome se Amerikanci najviše dive\nVAŠINGTON – Odlazeći predsednik SAD Donald Tramp poneo je titulu muškarca kome se Amerikanci najviše dive za 2020. godinu, dok je u kategoriji žena najviše glasova dobila bivša prva dama Mišel Obama. Tramp je ove godine prvi put sam dobio tu laskavu titulu, zbacivši sa trona svog prethodnika u Beloj kući Baraka Obamu koji je proteklih 12 godina završavao na prvom mestu, prenosi portal Politiko. Prošle godine su Tramp i Obama bili izjednačeni na vrhu. Po godišnjem istraživanju Galupa u kojem se od građana traži da izaberu muškarca kome se najviše dive na svetu, 18 odsto punoletnih Amerikanaca opredelilo se za Trampa, za Obamu je „glasalo” 15 odsto, a treće mesto je zauzeo novoizabrani predsednik SAD Džozef Bajden, javlja Beta. Tramp je ove godine 10. put završio među 10\n25.01.2021 u 17:51\nU fokusu MMF-a biće ekonomske posledice klimatskih promena


Komunike Vijeća za implementaciju mira | Office of the High Representative\nKomunike Vijeća za implementaciju mira\nPolitički direktori Upravnog odbora Vijeća za implementaciju mira (Peace Implementation Council – PIC) sastali su se u Sarajevu 6. i 7. jula 2011. godine. Predstavnici Parlamentarne skupštine Bosne i Hercegovine i građanskog društva prisustvovali su dijelovima sastanka.\nNeformiranje nove vlade na državnom nivou nanosi ozbiljnu štetu interesima zemlje i njenih građana. To sprečava Bosnu i Hercegovinu da ispuni važne međunarodne obaveze, uključujući konačno ispunjenje programa 5+2. To je također razlog usporenog napretka BiH u procesu evropskih integracija. Ovakva situacija šalje negativnu poruku potencijalnim stranim ulagačima. Ugrožava pristup BiH značajnim finansijskim sredstvima koja dolaze izvana. Uzrokuje opšte razočarenje javnosti u političke procese. Upravni odbor PIC-a je ozbiljno zabrinut zbog činjenice da su politički lideri u BiH pokazali veoma malu zabrinutost zbog ovih posljedica, te ih poziva da stave na prvo mjesto interese zemlje i njenih građana te da pokrenu ozbiljan dijalog, u duhu kompromisa te u skladu sa uslovima definiranim u Opštem okvirnom sporazumu za mir, kako bi osigurali formiranje državne vlade zasnovane na širokoj koaliciji, bez daljnjih odgađanja. Politički lideri treba da rade tako da budu inspiracija mladoj generaciji, a ne razočarenje.\nBuduća koalicija na državnom nivou mora biti posvećena ostvarenju hitnog i konkretnog napretka u pogledu brojnih pitanja, uključujući reforme koje su neophodne za evropske i evro-atlantske integracije. Organi vlasti BiH moraju poduzeti mjere da usklade Ustav zemlje sa presudom Evropskog suda za ljudska prava u slučaju Sejdić-Finci i usvojiti zakone na državnom nivou o državnoj pomoći i popisu stanovništva, kako bi BiH ostvarila daljnji napredak na svom putu integracije u Evropskoj uniji (EU). Upravni odbor PIC-a također je istaknuo značaj poboljšanja efikasnosti i funkcionalnosti državnih institucija, između ostalog i putem neophodnih ustavnih promjena, donesenih u skladu sa postojećim ustavnim odredbama. Zemlja mora poduzeti sve mjere kako bi se osigurala vladavina prava i moraće biti u stanju da donese i provede zakone i propise EU. Novi organi vlasti treba da nastave sa naporima na reformi javne uprave, koji su ključni da bi se odgovorilo na potrebe građana i od suštinske važnosti za napredak na putu evropskih integracija. U tom duhu, Upravni odbor PIC-a pozvao je organe vlasti na svim nivoima u Bosni i Hercegovini da se rukovode principima profesionalizma, političke neutralnosti i popunjavanja radnih mjesta u javnoj upravi koje je zasnovano na kvalificiranosti kandidata. Članice NATO-a u sastavu Upravnog odbora PIC-a i Japan pozvali su nove organe vlasti da realizuju neophodne mjere kako bi omogućili pokretanje Akcionog plana za članstvo BiH u NATO savezu.\nUpravni odbor PIC-a pozdravio je formiranje Parlamentarne skupštine BiH te činjenicu da su entitetske i mnoge kantonalne vlade sada u potpunosti funkcionalne. Pozvao je preostale kantone da formiraju nove vlade što je prije moguće.\nU skladu sa nedvosmislenim opredijeljenjem EU da BiH omogući perspektivu u Uniji, Upravni odbor PIC-a je pozdravio daljnje jačanje angažmana EU u BiH, te imenovanje Petera Sorensena na mjesto šefa Delegacije EU, koje je izvršeno u okviru strategije EU za BiH usvojene od strane Vijeća EU za vanjske poslove u martu 2011. godine. Upravni odbor PIC-a se nada bliskoj saradnji i koordinaciji između pojačanog prisustva EU, visokog predstavnika u BiH i drugih predstavnika međunarodne zajednice, u skladu sa njihovim postojećim ulogama.Upravni odbor PIC-a je primio k znanju stav EU da misije iz domena zajedničke sigurnosne i odbrambene politike, prije svega EUPM i EUFOR – Operacija Althea, predstavljaju značajne elemente sveukupne strategije EU za BiH, te da će biti pod redovnim razmatranjem na osnovu situacije na terenu.\nUpravni odbor PIC-a istakao je svoje nedvojbeno opredjeljenje za očuvanje teritorijalnog integriteta i suvereniteta BiH. Upravni odbor PIC-a potvrdio je svoju punu podršku visokom predstavniku, koji će nastaviti osiguravati puno poštivanje Opšteg okvirnog sporazuma za mir i izvršavati svoj mandat u skladu sa Aneksom 10 i relevantnim rezolucijama Vijeća sigurnosti UN-a, koji ostaju nepromijenjeni. Upravni odbor PIC-a podsjetio je sve strane na njihovu obavezu punog poštivanja Opšteg okvirnog sporazuma za mir, svih njegovih aneksa i odluka visokog predstavnika. Upravni odbor PIC-a je naglasio da će međunarodna zajednica zadržati neophodne instrumente za suprotstavljanje destruktivnim tendencijama te da neće dozvoliti pokušaje ugrožavanja Daytonskog mirovnog sporazuma.\nUpravni odbor PIC-a primio je k znanju pozitivnu odluku organa vlasti Republike Srpske (RS) od 1. juna, da povuku odluku od 13. aprila o referendumu, koji je bio neprihvatljiv. U tom kontekstu, pozdravio je početak strukturiranog dijaloga o pravosuđu pod vođstvom EU i izrazio podršku preporukama sa prvog sastanka u vezi sa potrebom da se do kraja dovede implementacija državne strategije za procesuiranje ratnih zločina i reformu pravosudnog sektora. Također je ponovio da zaključci koje je NSRS usvojila 13. aprila ne oslobađaju organe vlasti RS obaveza iz Opšteg okvirnog sporazuma za mir a osobito iz Aneksa 4. i 10. tog Sporazuma. Upravni odbor PIC-a također je osudio i odbacio česte štetne izjave nekih javnih zvaničnika kojima se dovodi u pitanje teritorijalni integritet BiH te se prijeti jednostranim promjenama ustavne strukture zemlje.\nUpravni odbor PIC-a pozvao je sve organe vlasti da osiguraju odgovarajuće funkcioniranje institucija na svim nivoima. Osobito je naglasio da se ne smiju ugrožavati nadležnosti na državnom nivou. Izrazio je jaku podršku pravosudnim institucijama BiH i drugim reformama koje su provedene u kontekstu ispunjavanja obaveza iz Opšteg okvirnog sporazuma za mir i daljnjih standarda integracije u EU i NATO. Naglasio je potrebu da se hitno usvoji državni budžet za 2011. godinu, kojim bi se osigurao dovoljan prihod za efikasno funkcioniranje institucija na državnom nivou. Upravni odbor PIC-a dalje je apelovao na relevantne organe da usvoje Globalni fiskalni okvir kako bi se omogućila raspodjela neraspoređene međunarodne finansijske pomoći.\nUpravni odbor PIC-a izrazio je ozbiljnu zabrinutost zbog činjenice da nakon posljednje sjednice Odbora nije došlo do napretka u smislu ispunjenja preostalih ciljeva i uvjeta iz programa 5+2. Ispunjenje tog programa i dalje je neophodno za zatvaranje Ureda visokog predstavnika.\nUpravni odbor PIC-a očekuje da će uskoro biti obaviješten o preporuci supervizora za Brčko i visokog predstavnika o zatvaranju Arbitražnog vijeća za Brčko, što bi Upravnom odboru PIC-a omogućilo da donese odluku o okončanju supervizije za Brčko. Upravni odbor podsjeća entitete na važne i obavezujuće dužnosti koje proističu iz Konačne odluke za Brčko i Ustava BiH. Sa interesovanjem je primio k znanju razne aktivnosti koje se odnose na Distrikt Brčko, između ostalog i usvajanje Dekreta od strane Vlade RS 6. jula, u vezi sa kartografskim publikacijama teritorije RS i očekuje da odmah bude obaviješten o njegovim praktičnim učincima.\nUpravni odbor PIC-a pozdravio je hapšenje i izručenje Ratka Mladića Međunarodnom sudu za zločine počinjene u bivšoj Jugoslaviji (MKSJ) u Hagu. U tom smislu, Upravni odbor PIC-a očekuje nastavak saradnje organa vlasti BiH sa MKSJ te punu podršku za institucije BiH u procesuiranju ratnih zločina. Upravni odbor PIC-a još jednom je potvrdio da se genocid u Srebrenici, ratni zločini i zločini protiv čovječnosti počinjeni u toku sukoba u BiH ne smiju zaboraviti niti poricati. Upravni odbor PIC-a još jednom izražava iskreno saosjećanje sa žrtvama zločina počinjenih u toku sukoba.\nUpravni odbor PIC-a ponovio je ranije pozive na provedbu “Revidirane strategije za implementaciju Aneksa 7”.\nUpravni odbor PIC-a naglasio je važnost slobode izražavanja i slobodnih i nezavisnih medija, uključujući i odgovarajuća nadzorna tijela i regulatorne mehanizme. Pozvao je vlasti da osiguraju da novinari mogu nesmetano raditi. Apelovao je na sve medije da izvještavaju objektivno i u skladu sa najvišim međunarodnim standardima.\nUpravni odbor PIC-a podsjetio je sve strane na njihove obaveze iz Aneksa 2. Opšteg okvirnog sporazuma za mir u vezi sa međuentitetskom linijom razgraničenja, te ponovo izrazio svoju podršku stalnom angažmanu EUFOR-a i NATO-a u vezi sa međuentitetskom linijom razgraničenja.\nUpravni odbor PIC-a izrazio je podršku regionalnoj saradnji i pomirenju kao temeljnom mehanizmu za prevazilaženje razlika i uspostavljanje skladnih odnosa između BiH i susjednih zemalja. Osobito je pozdravio nedavno jačanje dijaloga na državnom vrhu između vlasti BiH i susjednih zemalja, te se nada novim inicijativama čiji je cilj daljnje jačanje tog trenda. Među naporima usmjerenim ka pomirenju treba da se nađe i pristup obrazovanju koji će biti više okrenut ka budućnosti i integraciji.\nSljedeći sastanak Upravnog odbora PIC-a održaće se u Sarajevu 30. novembra i 1. decembra 2011. godine.\n Ruska Federacija se ne slaže sa ovim stavom. Međutim, Ruska Federacija podržava početak strukturiranog dijaloga o sektoru pravosudja sa EU.


f Prvi vetroparkovi u Srbiji krajem godine? - Arhus Centar Subotica\nPrvi vetroparkovi u Srbiji krajem godine?\nBEOGRAD - U Srbiji bi do kraja godine mogla da počne izgradnja prvih vetroparkova, sa ciljem da u narednih nekoliko godina omoguće proizvodnju 10 odsto ukupnih energetskih potreba zemlje, saopštilo je danas Srpsko udruženje za energiju vetra (SEWEA).\n"Blizu smo početka izgradnje prvog vetroparka u Srbiji i ukoliko se saradnja sa Ministarstvom energetike nastavi kao u poslednjih nekoliko meseci, prve barže sa turbinama će uskoro Dunavom stići u luku Pančevo", rekla je agenciji Beta predstavnica SEWEA Ana Brnabić povodom Svetskog dana vetra, 15. juna.\nKako je dodala, u udruženju SEWEA se još uvek nadaju da će izgradnja prvih vetroparkova početi u četvrtom kvartalu ove godine, "što zavisi od toga da li će banke biti zadovoljne Ugovorom o otkupu električne energije koji Ministarstvo usvoji, izmenama Zakona o energetici i sekundarnom legislativom koja se tiče priključenja elektrana".\nOna je istakla da članice SEWEA žele da u narednih tri do pet godina u Srbiji izgrade vetroparkove kapaciteta 1.000 megavata (trenutno su u razvoju projekti kapaciteta oko 700 megavata), što bi značilo ulaganje veće od milijardu evra.\nGovoreći i o ekonomskom značaju vetroparkova, ona je navela da su članice SEWEA do danas u Srbiju direktno uložile oko 15 miliona evra, a da njihova izgradnja još nije ni počela.\n"Čak 90 odsto ovog novca završio je u našoj ekonomiji kroz angažman lokalnih firmi na izradi tehničke dokumentacije za vetroparkove, dalekovode i puteve, geotehničkih istraživanja i elaborata, kupovinu zemlje, dozvole, administrativne takse, zapošljavanje ljudi, monitoring ptica i slepih miševa i izrade Studija o proceni uticaja na životnu sredinu", rekla je Brnabićeva.\nKako je dodala, "u energetskom smislu, najveći značaj vetroparkova je što se čak 70 odsto električne energije proizvodi u zimskim mesecima kada je Srbiji energija najpotrebnija i kada je uvoz najskuplji".\nPodsetila je da Srbija ima značajan potencijal u oblasti energije vetra, koji je najveći na području južnog Banata i u istočnom delu zemlje, ali i da je "na samom začelju Evrope, kao zemlja u kojoj se ni jedan megavat struje ne proizvodi iz vetra".\nBrnabićeva je kazala da u regionu najviše struje iz energije vetra dobija Rumunija, potom Bugarska, Mađarska i Hrvatska, dok u Crnoj Gori postoje projekti za vetroparkove koji su krenuli sa izgradnjom.\nČlanice SEWEA, američka firma Kontinental vind partners, belgijska kompanija Elektravinds, belgijsko-holandska kompanija Vindvižn, rusko-srpska kompanija NIS Energowind i italijansko-srpska kompanija MK Fintel wind, kako je navela, smatraju da je Srbija u oblasti zakonodavstva koje se odnosi na obnovljive izvore energije ipak napredovala usvajanjem niza uredbi koje su "ključne za investicije".\n"Država u direktnim razgovorima sa predstavnicima međunarodnih finansijskih institucija (EBRD-a, IFC-a i OPIC-a) radi na modelu Ugovora o otkupu električne energije (PPA) i to je najbolji način da se dođe do ugovora koji bi obezbedio finansiranje multimilionskih projekata kakvi su vetroparkovi", ocenila je Brnabićeva.\nPrema njenim rečima, članice SEWEA su odlučile da treću godinu proslave Svetskog dana vetra u Srbiji obeleže donacijom 7.000 evra Urgentnom centru Kliničkog centra Srbije za nabavku neophodnih aparata i opreme koja im je potrebna za hitne slučajeve.\n"Smatramo da ljudi u Srbiji već dovoljno znaju o energiji vetra, o koristi za ekonomiju i životnu sredinu, zbog čega smo novac namenjen manifestaciji na kojoj bi se govorilo o koristima od vetra odlučili da damo u humanitarne svrhe", rekla je Brnabić.\nSvetski dan vetra obeležava se od 2007. godine u Evropi da bi 2009. postao globalni događaj, koji treba da istakne prednost vetra kao obnovljivog izvora energije. Organizuje ga Evropsko udruženje za energiju vetra (EWEA) i Svetski savet za energiju vetra (GWEC).\nPrema procenama EWEA, struja proizvedena iz vetra pokriva oko sedam procenata ukupne evropske potrošnje električne energije.


Vreme 897 - Predizborna Amerika: Dvoboj do iznurenja -->\nPreokret nakon Ohaja i Teksasa demokratske kandidate je ostavio u čvršćem klinču od onog u kom su bili u januaru, nakon Obamine pobede u Ajovi i Hilarine pobede u Nju Hempširu, samo sa mnogo više modrica i ogrebotina\nKO ĆE KOGA: Hilari Klinton i...\nManje od osam meseci, koliko je ostalo do predsedničkih izbora, već deluje kao večnost, mereno po broju obrta u trci za nominaciju i količini medijske pažnje. Kampanja kao da se vratila na početak, samo što su republikanci i demokrate zamenili mesta, na radost prvih i očaj drugih. Vodeći američki mediji taman su počeli da oplakuju senatorku Klinton, da bi im ona, samo dan kasnije, nakon pobeda u Ohaju, Teksasu i na Roud Ajlendu, pokazala da će sa senatorom Obamom ostati u klinču još nedeljama, a sva je prilika i mesecima. Senator Obama nije samo odneo 12 uzastopnih pobeda nakon "super utorka", već je u jednako rekordnom roku stekao nenadmašno finansijsko preimućstvo. Samo je u februaru prikupljeno više od 50 miliona dolara u donacijama, često i dva miliona dolara dnevno. Senatorka iz Njujorka, koja za razliku od svog takmaca još nije obelodanila koliki je porez razrezan dinastiji Klinton, uspela je u februaru da sakupi oko 35 miliona dolara, ili približno isto koliko je Obama sakupio u januaru. Uz to, iz senatorkinog štaba dopirali su znaci malodušnosti, iscrpljenosti, i sve izrazitije surevnjivosti između vodećih menadžera kampanje. Glavni stratezi gložili su se oko toga ko je odgovoran za predizborne neuspehe i za nesmotreno bacanje para, a međusobne optužbe isplivavale su na površinu. Na sve to Obama je počeo da stvara zamah i među "superdelegatima", partijskim zvaničnicima i uglednicima, čiji će glasovi, sva je prilika, odlučiti koji će kandidat imati ekskluzivno pravo da se okuša u predsedničkoj trci sa senatorom iz Arizone Džonom Mekejnom. Ali, iako promukla od iznurujuće kampanje koja traje već 14 meseci, senatorka je, kako je i najavila, posegla za oružjem koje smo svi znali da ima, ali koje je očigledno sačuvala za završnicu.\nNa glavu senatora Obame sručila se čitava serija "sudopera", od kojih je neke senatorka bacila svojim rukama, u nadi da će zaustaviti njegov pohod na Belu kuću. Na Obaminom sjajnom oklopu, kojim je na mitinzima zasenjivao obožavaoce do padanja u nesvest, pojavile su se prve ogrebotine. Mediji koji su bili blagonakloniji prema senatoru iz Ilionisa nego prema njegovoj rivalki iz Njujorka, počeli su i na njemu da oštre svoja pera. Senatorka Klinton ih je, od kad joj je krenulo nizbrdo, na to svesrdno huškala. Čovek koji je Obami pomogao da kupi kuću skuplju od milion dolara u Čikagu, lokalni kralj nekretnina i darodavac u Obaminoj kampanji, seo je na optuženičku klupu samo dva dana pre izbora u Teksasu, Ohaju, Vermontu i na Roud Ajlendu. Otkrilo se i da je Obamin ekonomski savetnik razgovarao sa predstavnicima kanadske ambasade u vreme dok su oba kandidata pojačavala svoju populističku i protekcionističku retoriku, naročito napadima na sporazum o slobodnoj trgovini na sverenoameričkom kontinentu NAFTA. Obamin savetnik nije našao nezgodniji trenutak da kanadske diplomate uverava kako je Obama zapravo privržen slobodnoj trgovini. Hilari Klinton je za to vreme neprekidno bacala drvlje i kamenje na Obamu, dovodeći u pitanje njegovo iskustvo, spremnost da se uhvati u koštac sa izazovom kada u "tri ujutro, dok vaša deca spavaju čvrstim snom, zazvoni (crveni) telefon" (kako kaže njen televizijski spot). Sumnja u njegova hrišćanska ubeđenja zbog srednjeg imena Husein, raspirivana od njegovih tvrdokornih oponenata, uvukla se u još neka naivna srca, što je bivša prva dama hitro uspela da iskoristi. Upitana za komentar u veoma gledanoj emisiji CBS-a "60 minuta", nakon što joj je voditelj predočio kratak prilog o mladiću iz Ohaja koji objašnjava da će glasati za Hilari citirajući sve toliko puta demantovane predrasude o njegovim vezama sa islamom – jer "Obama nije položio zakletvu na Bibliji", i da je zapravo "musliman", senatorka je odgovorila da Obama "nije musliman... Bar ne koliko ja znam", smesta je dodala.\nSvojoj zbirci trofeja iz velikih država pridodala je Ohajo, gde je pobedila ubedljivije nego što se očekivalo, i Teksas, gde je njena pobeda dugo bila pod znakom pitanja. Važno uporište na istočnoj obali, koje joj je Obama već okrnjio u nekoliko država, potvrdila je na Roud Ajlendu, prepustivši Obami snobovski Vermont. Okuražena produžetkom trke, "mašinerija Bilari" počela je Obami da nudi potpredsedničko mesto, i da tako, ujedinjeni, osvoje Belu kuću i poraze senatora Mekejna u novembru.\nUprkos tome što je pobedama u Ohaju i Teksasu konačno eliminisao Hakabija i zapečatio svoju nominaciju ispred republikanaca, Mekejn je u medijima dobio ulogu autsajdera. Pažnja medija praktično je bila zakovana na tok rovovske borbe dvoje demokratskih senatora i danima nakon glasanja, tako da je bio drugorazredna vest i kada ga je predsednik Buš tapšao po ramenima obznanivši svoju podršku na travnjaku ispred Bele kuće, gde mu je poželeo dobrodošlicu. Buš je dodao da će Mekejnu u kampanji pomagati "onoliko koliko senator bude hteo". No, dok dvoje demokratskih takmaca budu selili svoju rovovsku borbu od države do države, Mekejn će moći da se usredsredi na jesenju završnicu kampanje, budno prateći sve slabosti koje će se među njima otkrivati u međusobnom okršaju.\nUvod i epilog preliminarnih izbora od Ohaja do Misisipija najavljuju rat do iznurenja, a Obamu stavljaju pod veliki pritisak i da se sam dohvati "sudopera". Uprkos navaljivanju određenih savetnika, Obama još uvek pokušava da zadrži rukavice na rukama, svestan da će sa prvom kapi krvi nestati utisak koji privlači mase oko sebe kojima često pred očima iskrsava ne kao čovek koji hoda već koji je u stanju da levitira. No, ono što je na duši mnogima koji bi voleli da vide agresivnijeg Obamu, izletelo je preko usta Obaminoj savetnici i profesorki na Harvardu Samanti Pauer. U intervjuu za škotski list "Skotsman", profesorka Pauer, koja Obamu savetuje o spoljnopolitičkim pitanjima, nazvala je Hilari "monstrumom", zbog čega je ekspresno morala da se izvini i da podnese ostavku.\nPre Teksasa i Ohaja, Bil Klinton je izjavio da će njegova supruga morati da pobedi u obe države ukoliko želi da ostane u trci. Hilari Klinton nije izgubila, a Barak Obama nije pobedio. Preokret nakon Ohaja i Teksasa demokratske kandidate je ostavio u čvršćem klinču od onog u kom su bili u januaru, nakon Obamine pobede u Ajovi i Hilarine pobede u Nju Hempširu, samo sa mnogo više modrica i ogrebotina.


SEVERINA IZBEGAVA SUĐENJE: Sudiji rekla da mora da miruje, a zakazala koncerte u Americi! : Nadlanu.com\nSEVERINA IZBEGAVA SUĐENJE: Sudiji rekla da mora da miruje, a zakazala koncerte u Americi!\nObjavljeno 4. apr 2017. / 13:45:55\nPevačica je prošle nedelje imala zakazano ročište sa Milanom Popovićem, ocem svog petogodišnjeg sina Aleksandra, zbog borbe za starateljstvo. Ipak, ona se pred sudijom u hrvatskoj prestonici nije pojavila, a njen pravni zastupnik objasnio je da joj je lekar savetovao da miruje jer je u drugom stanju.\nIpak, Seve je istog dana fotografisana u Zagrebu, kako sa suprugom Igorom Kojićem odlazi u teretanu, a izgleda da je trudnoća ne sprečava ni da planira putovanje u Ameriku.\nNaime, ona je na Instagramu objavila fotografiju kojom je pratiocima najavila koncerte u Čikagu i Las Vegasu, za koje se priprema i sa svojim saradnicima osmišljava kostime. Ona 21. aprila ima koncert u Splitu, a potom je krajem meseca čekaju nastupi u ovim američkim gradovima.\nSeverinu bi i prethodno putovanje u Ameriku moglo skupo da košta. Podsetimo, ona je u februaru na društvenim mrežama objavljivala fotografije iz posete Los Anđelesu, ali datum na dokumentima sa sajta američke vlade koja beleži kretanja stranaca, dokazuju da je pevačica bila u Americi od 16. oktobra do 23. novembra.\nTo se poklapa sa datumima kada ju je Milan Popović i tražio da bi se dogovorili oko toga da njihov sin Aleksandar bude sa njim, a ne sa dadiljama. A Severina je tek u februaru kačila slike iz Amerike na društvene mreže, tvrdeći da je bila kod kuće onda kada ju je Milan Popović tražio!\nPopović je podneo tužbu protiv Severine za zanemarivanje deteta jer mu se ona nije javljala na telefon, pa je mali Aleksandar ostao kod tate duže nego što je planirano. On je pokušavao da dođe do bivše supruge, a ona je iskoristila to što je dete bilo duže kod oca i Popovića odmah po povratku u Hrvatsku, 23. novembra, tužila za kidnapovanje. Severina je tada rekla da nije bila u Americi, iako su na društvenim mrežama osvanule njene fotografije sa Igorom i njegovom sestrom Natašom, koja živi u Los Anđelesu.\nIako je uhvaćena u laži, Severina se još uvek nije oglasila povodom ovih navoda.\nmilan popovićseverinaseverina kojić


Na prodaju časovnik italijanske legende fudbala - Lux Life luksuzni portal\nČasovnik nekadašnjeg kapitena italijanske reprezentacije, sa referencom Ref.5208R, biće deo Phillip's Hong Kong Watch Auction XII početkom juna. Zarada od prodaje ovog ekskluzivnog i istorijski važnog časovnika otići će u ruke Fondacije Kanavaro Ferara.\nIako je njegova karijera završena pre više od deset godina, Kanavaro, rođen u Napulju, smatra se jednim od najboljih odbrambenih igrača decenije. Tokom dvadeset godina, igrao je za neke od najboljih timova u Evropi, uključujući Inter Milan, Juventus i Real Madrid. Ipak, ono po čemu će biti upamćen je definitivno kapitenska uloga u reprezentaciji, sa kojom je osvojio Svetski kup 2006.godine. Upravo tada, fudbalska zvezda dobila je najveće individualne sportske počasti, FIFA World Player of the Year i Ballon d'Or. Takođe, on je poslednji odbrambeni igrač koji je dobio obe titule.\nBlistav poput Kanavarove biografije jeste njegov časovnik, koji je oduvek u očima brojnih svetskih kolekcionara, a koji je prvi koji kombinuje minutni repetoir, perpetualni kalendar i hronografsku funkciju sa jednim dugmetom, pri čemu svaka od komplikacija predstavlja najcenjenija dela slavnog brenda. Samo deset primeraka ovog prefinjenog časovnika proizvodi se svake godine, a veruje se da je ovaj model prvi kreiran od pink zlata.\n"Počastvovani smo što nam je poverena prodaja ovog časovnika, izuzetno retkog Patek Philippe mdela, i za naše znanje, ovo je prvi put da je model sa kućištem kreiranim od ovog materijala dostupan na aukciji. Časovnik dolazi sa neverovatnim pedigreom, jer je bio u vlasništvu Fabija Kanavara, slavne zvezde sveta fudbala", izjavili su iz aukcijske kuće.\nOčekuje se da će časovnik dostići cenu između 705.000 i 962.000 dolara, ali na kojoj god cifri da se čekić zaustavi, novac će otići u dobrotvorne svrhe.\ndizajnerski satovi |


Fejsbuk takmičenje: Mladi – budućnost Srbije u Evropi | Niške Vesti\nPočetak » Prenosimo » Fejsbuk takmičenje: Mladi – budućnost Srbije u Evropi\nFejsbuk takmičenje: Mladi – budućnost Srbije u Evropi\n10. 04. 2017 (23:22) Kategorija: Prenosimo Izvor: Megafon\nMladi odlučuju o tome kako će izgledati Srbija koja je u Evropi, znači – mladi oblikuju i budućnost Evrope i Evropske unije. Napišite kako biste vi želeli da stara dama Evropa izgleda, poručuju iz EU Info kutka. Napišite kratak esej na temu uloge mladih u evropskoj budućnosti Srbije, kakvu Evropu oblikuju i žele mladi (do 1000 karaktera). Budite kreativni, ponudite novu, lepšu i mlađu perspektivu EU.\nThe post Fejsbuk takmičenje: Mladi – budućnost Srbije u Evropi appeared first on Megafon.\nDetaljnije: Fejsbuk takmičenje: Mladi – budućnost Srbije u Evropi / Megafon\nNiški aerodrom (870)\nServisne informacije (1.111)\n"Nije vreme za donošenje velikih istorijskih sporazuma sa Prištinom"\nDve leskovačke ulice u ponedeljak bez vode\nDejan Petrović i "Tropiko bend" na "Vinskom balu" u Vlasotincu\nDinamo gostuje Voždovcu i juri prve superligaške bodove\nRadnički ubedljivo pobedio Spartak sa 4:1


Predstavljen projekat “Flood&Fire”: Unaprijeđenje sistema zaštite od poplava i požara u Herceg Novom, Trebinju, Konavlima i Ravnom\nProjekat “Flood&Fire” na kojem je vodeći partner Opština Herceg Novi predstavljen je u Trebinju tokom proteklog vikenda. U ime novske lokalne uprave prezentaciji su prisustvovali savjetnik predsjednika Jovan Subotić, Aleksandar Škobalj iz Službe zaštite i spašavanja i Ivan Otović iz opštinske Kancelarije za međunarodnu saradnju.\nutorak, 15 septembar 2020 19:44\nSportski centar Igalo dobiće novi, ekološki prihvatljiv i ekonomski isplativiji sistem grijanja dvorane zahvaljujući prekograničnom projektu Wood Key na kojem je partner Opština Herceg Novi, saopšteno je danas na konferenciji za novinare opštinske Kancelarije za međunarodnu saradnju.\nProjekat ADRINET: Italijanski ribari u posjeti Herceg Novom\npetak, 20 decembar 2019 15:18\nU okviru aktivnosti koje Kancelarija za međunarodnu saradnju Opštine Herceg Novi sprovodi na EU projektu ADRINET, predstavnici opštine Kastro iz Italije boravili su tri dana u Herceg Novom.\nponedjeljak, 02 decembar 2019 16:01\nPordenone – U organizaciji Kancelarije za međunarodnu saradnju u okviru EU projekta European Youth Empowerment Festivals (EYE-Festivals), učenici JUSMŠ ,,Ivan Goran Kovačić'' zajedno sa preko sto mladih učestvovali su na prvom omladinskom „EYE“ festivalu koji je održan 26. i 27. novembra u italijanskom gradu Pordenoneu.\nProjekat ACHIEVE u Herceg Novom - Mladi učili i razgovarali o EU\npetak, 08 novembar 2019 11:50\nVeliki broj učenika JUSMŠ ,,Ivan Goran Kovačić'' iz Herceg Novog učestvovalo je u Prvom lokalnom događaju međunarodnog projekta ACHIEVE održanom u ovoj školi. Događaj koji je za cilj imao da približi EU mladima, kao i da ih podstakne da razmišljaju o položaju i odnosu Crne Gore naspram EU, organizovala je Kancelarija za međunarodnu saradnji Opštine Herceg Novi u saradnji sa nastavnim osobljem i učenicima novske srednje škole.\nKuća Andrića – Mjesto komunikacije kulturnih vrijednosti\nDelegacija Opštine Herceg Novi na IV sastanku i radionici KNOTS projekta


Grad Pirot - Olimpijski trening Vojvođanske banke održan i u Pirotu\nDanas je više od 120 pirotskih školaraca prisustvovalo Olimpijskom treningu sa Vojvođanskom bankom. Cilj ove manifestacije koja se održava širom zemlje jeste promocija olimpijskih vrednosti i sporta generalno. Ovu manifestaciju organizuju Olimpijski komitet i Vojvođanska banka uz pomoć Grada Pirota. Pomoćnik gradonačelnika Pirota zadužen za vanprivredu Bojan Ranđelović kazao je novinarima da je ovo drugi značajan sportski događaj koji se u Pirotu organizuje za kratko vreme.\n- Vojvođanska banka će donirati pirotskim školama novac za kupovinu sportskih rekvizita, a osim toga, cilj manifestacije je promocija olimpijskih vrednosti i sporta, kao i da se deca uključe u sportske aktivnosti-kazao je Ranđelović.\nNikola Stanković, iz Olimpijskog komiteta kazao je da je u centru Pirota napravljena četiri improvizovana sportska terena kako bi deca koja nisu sportski aktivna, upoznaju sa sportovima i počnu da se bave sportom.


“Filip Moris internešnel” preuzima “Fertin farmu” – The PRESTIGE\nKompanija “Filip Moris internešnel” sklopila je sporazum o preuzimanju “Fertin farme”, jedne od vodećih kompanija za razvoj i proizvodnju inovativnih farmaceutskih i proizvoda za zaštitu zdravlja na bazi oralne i intraoralne primjene po cijeni od 5,1 milijardi danskih kruna, odnosno oko 820 miliona dolara.\n“Ovo preuzimanje je korak dalje ka cilju kompanije da do 2025. godine najveći dio njenog poslovanja podrazumijeva proizvode bez duvanskog dima i stvara priliku za rast u oblasti proizvoda bez nikotina”, saopšteno je iz “Filip Morisa”.\nGeneralni direktor kompanije Jacek Olzak rekao je da će kupovina “Fertin farme” predstavljati značajan korak jer će unaprijediti asortiman proizvoda “Filip Morisa” bez duvanskog dima, posebno onih za savremenu oralnu upotrebu, kao i ubrzati napredak u oblasti njihovih proizvoda bez nikotina.\n“Obje kompanije su posvećene nauci i inovacijama za potrošače radi boljeg kvaliteta života i meni je izuzetno drago što smo postigli ovaj dogovor. Raznolik tehnološki asortiman `Fertin farme`, raznovrsno poslovanje koje se konstantno širi i ekspertiza svjetske klase će obogatiti naše kanale i kapacitete za inovacije”, naveo je Olzak.\nOn je istakao da će sve to obezbijediti brzu i fleksibilnu ponudu proizvoda za oralnu upotrebu koja podržava ciljeve “Filip Morisa” da do 2025. godine više od 50 odsto neto prihoda ostvaruju od proizvoda bez duvanskog dima i najmanje milijardu dolara od proizvoda bez nikotina.\n“Fertin farma” je privatna firma sa više od 850 zaposlenih koja posluje u Danskoj, Kanadi i Indiji. Jedna je od vodećih organizacija ugovorne proizvodnje i razvoja /CDMO/, specijalizovana za istraživanje, razvoj i proizvodnju žvakaćih guma, praškova, tableta na rastvaranje i drugih čvrstih oralnih proizvoda koji sadrže aktivne sastojke, uključujući nikotin, i u toj oblasti predstavlja jednog od vodećih proizvođača rješenja u oblasti terapije zamjene nikotina.\n“Kompanija i njeni zaposleni donose veliko naučno iskustvo i znanje u razvoju inovativnih proizvoda, koji osigurava natprosječan rast u novim i postojećim oblastima poslovanja. `Fertin farma` je u 2020. godini ostvarila neto prihod od 1,1 milijardi danskih kruna ili oko 160 miliona dolara”, navedeno je u saopštenju.\n“Fertin farma” je trenutno u vlasništvu globalne investicione organizacije E-Kju-Te /EQT/ i kompanije “Bager-Sorensen” /Bagger-Sørensen & Co/.\nPo završetku preuzimanja “Fertin farma” će preći u puno vlasništvo kompanije “Filip Moris internešnel”.\nRevolut zbog Bregzita seli platni promet u Irsku i Litvaniju\nGrawe osiguranje preuzima Merkur\nMajkrosoft i Kasio postaju partneri


6-saveta-kako-da-budete-bolji-roditelj-vikendom | Porodica | Život porodice\n6 saveta kako da budete bolji roditelj vikendom 0 Podeli PODELI TWEET POŠALJI E-MAIL\n6 saveta kako da budete bolji roditelj vikendom\n24.12.2016. / 08:00\nStres koji se nakupi tokom nedelje često rezultira sumornim vikendom koji prođe u "razvlačenju" po kući, čime utičete na život čitave porodice.\nPosle duge nedelje koju se proveli ispunjavajući brojne poslovne ili kućne obaveze, ne dozvolite da vam i vikend propadne. Provedite slobodne dane sa svojom porodicom na najbolji način i oslobodite se stvari koje to mogu da vam pokvare.\nNajlakše je sebi i ostalima reći da ste umorni i provesti vikend unutar četiri zida, ispred televizora, dok deca "tumaraju" po stanu, ali to može veoma loše da utiče na život vaše porodice.\nNeprospavana noć: 15 načina da zamaskirate umor\n1. Radite nešta zabavno nedeljom i ne kukajte zbog ponedeljka\nUblažite sumorno raspoloženje koje će se sigurno javiti u nedelju tako što ćete dan provesti baveći se zabavnim stvarima koje uključuju celu porodicu.\nMožete da svaku nedelju imate porodičnu večeru koju ćete pripremiti zajedno ili bilo koju drugu zabavnu aktivnost zbog koje ćete se radovati poslednjem danu vikenda.\n2. Nemojte da prespavate pola dana\nZnamo da je primamljivo iskoristiti vikend za duže ostajanje u krevetu, i celodnevno "razvlačenje" po stanu, ali ako ustanete ranije od svojih ukućana imaćete vremena i za aktivnosti u kojima možda samo vi uživate i koje su vam jako važne.\nAko želite da odete na trening, završite omiljenu knjigu ili možda završite neke preostale obaveze sa posla, mnogo manje ćete poremetiti ostale članove porodice ako rešite da to uradite ujutro umesto u sred dana.\n3. Bavite se posebnim aktivnostima\nSrećne porodice često imaju posebne aktivnosti koje su rezervisane samo za vikend. Možete da subotu veče svi provedete tako što ćete otići u bioskop, na picu ili kolače.\nNe samo da ćete uživati, već ćete na taj način stvoriti lepa sećanja.\n4. Odvajajte vreme za mali odmor\nDremanje nije samo za decu. Ako ohrabrite celu porodicu da u nekom trenutku odrema, na taj način ćete imati dovoljno energije da preostali deo dana iskoristite na najbolji mogući način, a ujedno ćete telu pružiti i malo mira od užurbane svakodnevice.\n5. Borite sa sa obavezama\nNemojte odvajati jedan ceo dan za spremanje kuće, kupovinu ili bilo koju drugu obavezu.\nUmesto toga, dajte sebi određeni vremenski period koji će vas motivisati da obavite sve obaveze znatno brže nego da stalno računate da pred sobom imate ceo dan i odlažete stvari.\nNa ovaj način ćete imati znatno više vremena da radite zabavne stvari.\n6. Odvojite se od tehnologije\nOdmor od kompjutera, smartfona ili tableta smanjiće stres koji će možda neki poslovni mejl stvoriti i osloboditi dodatno vreme za odmor i uživanje sa ostatkom porodice – pogotovo ako i oni urade istu stvar.\nAko ipak morate da se tokom vikenda posvetite poslu, baš kao i sa drugim obavezama, odredite tačno vreme koje ćete mu posvetiti i tako brže završiti umesto da svako malo proveravate mejl.\nŽivot porodice Roditeljstvo Porodica Vaspitanje Umor


Miting "Za poštene izbore" u Moskvi\nVIDEO: Miting "Za poštene izbore" u Moskvi 24. decembra\nOrganizatori kažu da je bilo više od 120.000 građana na drugom po redu velikom mitingu opozicije, od kad su održani parlamentarni izbori u Rusiji 4. decembra u kojima je pobedila Jedistvena Rusija Vladimira Putina sa preko 49 odsto glasova.\nDozhd TV je objavio da je 80.000 ljudi prošlo kroz metal detektor. Prema policijskim procenama u Moskvi se skupilo svega 28.000 demonstranata.\nOno što je sigurno jeste da je ovaj miting na ulice Moskve izvukao više ljudi nego prošli, održan 10. decembra, kada su mediji javili da je u pitanju "najmasovniji protest od pada Sovjetskog saveza".\nBloger Aleksei Navalny, koji je pušten iz zatvora nakon što je ove nedelje odslužio 15-dnevnu kaznu za učestvovanje u prethodnim protestima, pohvalio je broj pristiglih demonstranata, za koje mnogi promatrači tvrde da su najveće demonstracije od pada Sovjetskog Saveza\n"Vidim dovoljno ljudi ovde da odmah uzmemo Kremlj i vladine zgrade. Ali mi smo mirne snage. Nećemo to učiniti. Ne još. No, ako ti prevaranti i lopovi nastave da nas varaju, govore nam laži, i kradu od nas, sami ćemo nešto poduzeti", kazao je Navalny.\nBivši ruski ministar finansija Aleksej Kudrin ocenio, obraćajući se učesnicima protesta u Moskvi, da Rusija rizikuje "revoluciju" ako ne bude "dijaloga" između vlasti i opozicije.\n"Potrebna je platforma za dijalog, jer ćeako propustimo priliku za mirne promene, doći do revolucije", kazao je Kudrin, koga premijer Vladimir Putin javno naziva "prijateljem".\nKudrin, koji je funkciju ministra finansija napustio jesenas, posle sukoba s predsednikom Dmitrijem Medvedevim, pozvao je i na duboke reforme ruskog izbornog sistema "do 4. marta", za kada su zakazani predsednički izbori na kojima je Putin jedan od kandidata.\nOcenio je, takođe, da posle tih reformi "u roku od šest meseci" treba organizovati prevremene izbore u zemlji.\nPisac Boris Akunjin kritikovao je Putina koji je prošle nedelje opoziciju uporedio sa majmunima tokom jedne televizijske emisije.\n"Onaj koji će biti izabran za predsednika nam je odgovorio uvredama. Da li želite da Putin bude naš novi predsednik", upitao je on, a masa je uzvinula "Ne".\nDemonstranti traže da vlasti poništite rezultate poslednjih parlamentarnih izbora, zahvaljujući kojima Jedinstvena Rusija ima većinu u Dumi. Oni takođe traže da se održe novi izbori održe i da se neregistrovanim opozicionim partijama dozvoli učešće, a traže i ostavku vodećih dužnosnika Centralne izborne komisije.\nPrisutnima se obratio i bivši zamenik premijera, a sada jedna od vodećih figura opozicije, Boris Nemtsov, koji je napao premijera Vladimira Putina.\n"Lopov ne bi trebalo da sedi u Kremlju. Putinov menadžer izborne kampanje [reditelj Stanislav] Govorukhin slaže se s ovom 100 posto. Sretna Nova godina bez Putina! Sretna Nova godina bez Putin! Rusija će biti slobodna!" rekao je Nemtsov.\nCentrom Moskve orili su se uzvici "Rusija bez Putina", demonstranti su nosili natpise s parolama poput "Rusija će biti slobodna."\nMnogi od demonstranata ponovo su nosili bele trake, simbol protesta opozicije.\nFOTOGALERIJA: Antivladini protesti širom Rusije 24. decembra 2011.\nProtesti opozicije u Rusiji 24. decembra\nU Sankt Petersburgu "preventivna" hapšenja\nU Sankt Petersburgu se, prema podacima iz ruskih medija, okupilo oko 1.500 ljudi na Pionirskom trgu.\nAgencija Interfax javlja da su u tom gradu policajci priveli nekoliko “provokatora” koji su krenuli na demonstracije.\nU drugim gradovima Rusije koji se nalaze u različitim vremenskim zonama, održani su ranije protestni skupovi, ali je zbog velike hladnoće broj okupljenih građana bio mali.\nDemonstracije su održane u Vladivostoku, Khabarovsku, Tomsku, Irkutsku, Novosibirsku, Krasnoyarsku, Chiti, Orenburgu, Astrakhanu i na drugim mestima.\nOvo je drugi veliki protest u ruskoj prestonici posle izveštaja po medijima i internetu o navodnim neregularnostima na parlamentarnim izborima 4. decembra.\nItar tas navodi je na društvenim mrežama na internetu više od 60.000 ljudi potvrdilo dolazak na demonstracije, od čega su skoro 46.000 korisnici "Facebooka".\nOrganizatori navode da je za organizaciju skupa sakupljeno skoro četiri miliona rubalja i najavljuju bolju tehničku opremljenost skupa nego prethodni put, sa tri velika ekrana, dobrom opremom i jakim razglasom.\nMoskovska policija saopštila je da će snage reda preduzeti sve odgovarajuće mere za osiguravanje javnog reda i bezbednosti.\nDanašnji skup organizovan je na širokoj aveniji u Moskvi koja nosi ime akademika Saharova, dobitnika Nobelove nagrade za mir i velikog borca za ljudska prava.\nMitinzi pod imenom "Za poštene izbore" najavljeni su za subotu i nedelju u oko 100 gradova Rusije i dvadesetak gradova u Americi i Evropi.\nTo je nastavak mitinga od 10. decembra kada je na ulice izašlo više od 50.000 ljudi tražeći poništavanje rezultata parlamentarnih izbora održanih 4. decembra.